Sultan Berbangsa Cina Yang Melawan Dinasti Qing

Benarkah ada sultan berbangsa Cina yang menentang Dinasti Qing?

Benar ada, namanya ialah Sulayman Ibnu Abdul Rahman atau lebih dikenali sebagai Du Wenxiu yang menggelar dirinya sebagai ‘Sultan Dali’ dan memerintah Wilayah Yunnan ini selama 16 tahun. Dali di bawah pemerintahannya dikenali sebagai Pingnan Kuo (Negara Selatan Aman).

Di bawah pemerintahannya, kebebasan beragama dibenarkan dan bangsa Hui dan Han hidup dalam harmoni. Du Wenxiu juga menggunakan bahasa arab di dalam pentadbirannya.

Beliau bukanlah berbangsa Hui yang sememangnya beragama Islam tetapi berdarah etnik Han iaitu etnik yang terbesar di China. Ayahnya adalah seorang mualaf dan ini adalah kelebihan Sultan Dali dalam menyatukan bangsa Hui dan Han.

Penentangan beliau terhadap kuasa Manchu bermula pada tahun 1856 apabila sejumlah 3,000 orang Hui yang beragama Islam telah dibunuh oleh pentadbiran Dinasti Qing di Kunming. Du Wenxiu kemudiannya menyatukan orang Han dan Hui yang ketika itu di bawah pimpinan Ma Rulong untuk mengusir keluar Bangsa Manchu yang dianggap sebagai bangsa penjajah.

Maka bermulalah beberapa siri penentangan yang dinamakan Pemberontakan Panthay. Du Wenxiu bukan sahaja mendapat sokongan Han dan Hui, tetapi beliau juga berjaya mendapat sokongan etnik Shan, Kakhyen dan beberapa lagi etnik pergunungan yang tidak beragama Islam.

Motto perjuangan yang dilaungkan oleh Du Wenxiu ialah “Tentera ini punyai tiga tugas; halau kuasa asing Manchu, bersatu dengan Han dan usir keluar pengkhianat”.

Di antara tahun 1860 hinggalah 1868, Sultan Dali ini menakluk lebih 40 bandar dan 100 perkampungan. Beberapa siri rundingan juga bertemu jalan buntu.

Populariti Du Wenxiu tidak disenangi oleh Ma Rulong dan akhirnya beliau berpaling tadah dan bersekongkol dengan Manchu setelah ditawarkan jawatan penting dalam kerajaan.

Pada tahun 1871, tentera Dinasti Qing yang semakin kuat menakluk satu persatu kawasan Du Wenxiu hinggalah Dali dikepung dan beliau terperangkap di dalamnya. Dalam keadaan yang menghimpit, Du Wenxiu menghantar anaknya Putera Hassan ke England untuk memohon bantuan Ratu Victoria tetapi usaha ini hanya sia-sia.

Ketika Putera Hassan masih di perantauan, pada tahun 1873, dengan dibantu oleh pakar ketenteraan Peranchis, Dali jatuh ke tangan Dinasti Qing dan Sultan Dali ini ditangkap dan dipancung ketika beliau dikatakan cuba untuk menamatkan riwayat hidupnya dengan meminum candu yang banyak.

Jasad Sultan Dali dikebumikan di Xiadui manakala kepalanya diawet dengan madu dan dihantar ke Peking untuk menghadap maharaja sebagai tanda kemenangan Dinasti Qing.

Pemberontakan Panthay berakhir pada Bulan Mei 1873 apabila kubu terakhirnya di Momien jatuh dan gabenornya Ta Sa Kon dijatuhi hukuman mati.

Lebih sejuta nyawa terkorban di dalam pemberontakan ini dan mereka yang masih hidup meninggalkan Yunnan dan berhijrah ke Wilayah Wa di Burma. Di sini, mereka membina penempatan baru yang dinamakan Panglong. Di Burma, mereka dikenali sebagai Panthay dan kini bangsa Hui Panthay ini sudah berasimilasi dengan bangsa lain di Myanmar seperti Shan dan etnik-etnik pergunungan lainnya.

Sultan Sulayman atau Du Wenxiu kini diangkat sebagai wira negara oleh pemerintah Negara China moden. Perjuangan beliau bukanlah suatu penentangan yang sia-sia walaupun hayatnya berakhir dengan tragis.

Begitulah kisahnya sultan berbangsa Cina yang menentang Dinasti Qing di Yunnan.


Kubur Besar Tentera Salib Ditemui

Baru-baru ini, sekumpulan pengkaji arkeologi menemui sebuah kubur besar dipercayai berasal dari era Pe.ra.ng Salib. Mengikut laporan kajian yang diterbitkan jurnal PloS ONE, pasukan dari Universiti Bournemouth, United Kingdom menemui 25 buah rangka lelaki muda dewasa dan remaja tidak jauh dari runtuhan Istana Saint Louis di Sidon, Lubnan.

Secara ringkas, Pe.ra.ng Salib ialah konflik antara kerajaan-kerajaan Kristian Eropah dengan kerajaan-kerajaan Islam di Timur Tengah dalam merebut Baitulmaqdis. Selepas berjaya menguasai Baitulmaqdis pada 1099, konvoi ten.te.ra-ten.te.ra Eropah ini diusir oleh angkatan Salahuddin al-Ayyubi pada 1189. Sebarang cubaan untuk merampas kembali Baitulmaqdis terus berakhir dengan kegagalan dengan kerajaan Mamluk mengusir saki-baki ketum.bu.kan ini keluar dari Acre dan Tripoli pada akhir abad ke-13.

Begitupun, kebanyakan maklumat tentang konflik berkenaan datang sama ada melalui teks-teks sejarah atau rangka-rangka dari era berkenaan. Sebarang peluang menemui kubur besar era berkenaan amat jarang berlaku. Justeru, menerusi penemuan di Sidon itu, ia memberi peluang kepada sejarawan dan pengkaji arkeologi untuk mendapatkan maklumat baru tentang era Pe.ra.ng Salib.

Analisis DNA dan isotop gigi pada rangka-rangka mendapati sesetengah daripada mereka berasal dari Eropah. Selain itu, mereka turut menemui duit syiling dan kepala tali pinggang yang mempunyai asal-usul Eropah sekaligus mengesahkan dapatan mereka. Kajian radiokarbon mendapati para ten.te.ra Salib ini berkemungkinan hidup pada pertengahan abad ke-13.

Semasa Pe.ra.ng Salib, Sidon merupakan sebahagian daripada kota yang dikawal pihak Salib sejak dari ekspedisi mereka yang pertama. Mereka ini berkemungkinan ten.te.ra yang dibu.nu.h oleh angkatan pe.ra.ng Mamluk semasa menakluk kota berkenaan pada 1253. Bagi ahli arkeologi Richard Mikulski, penemuan ini merupakan satu penemuan istimewa kerana memberi pelbagai maklumat tentang pertem.pu.ran pada Zaman Pertengahan.

Hasil dapatan mereka mendapati kebanyakan rangka ma.ti akibat kecederaan parah yang dicetuskan oleh sen.ja.ta yang digunakan ketika itu. Sesetengah rangka dan ma.ya.t kemudiannya dikumpulkan sebelum dikebumikan dalam satu kubur besar. Sesetengah rangka turut dikesan mempunyai kesan terba.k.ar sekaligus menunjukkan wujud usaha untuk memba.ka.r ma.ya.t.

Disebabkan tarikh yang direkodkan menerusi pentarikhan radiokarbon, ia memberi satu kemungkinan menarik kepada para saintis. Dr Piers Michel, seorang pakar Pe.ra.ng Salib dari Universiti Cambridge percaya pada ketika itu, Raja Louis IX berada di Palestin untuk kempen Salib. Beliau percaya pengurusan kubur besar ini berkemungkinan disertai baginda selepas tiba di Sidon termasuk mengebumikan ten.te.ra-ten.te.ra Salib yang terbu.nu.h.

RUJUKAN:

Hale, Tom. (2021). Mass Grave Of Christian Crusaders Shows DITAPIS Reality Of Medieval DITAPIS. IFLScience.

Sumber gambar: Claude Doumet-Serhal


Boleh Ke Beruk Memahami Percakapan Manusia?

Persoalan biologi tentang kenapa haiwan tidak mampu bercakap telah lama bermain dalam fikiran para saintis. Tahap kesedaran yang membolehkan manusia berfikir, bertindak dan bertutur meletakkan definisi sebuah “akal” itu sendiri. Perkara ini hanya relevan dalam kalangan manusia sahaja nampaknya kerana bahasa merupakan sebuah peralatan hanya untuk pemikiran abstrak. Batasan haiwan pula mungkin terhad untuk mengulangi apa didengari – ataupun faham arahan-arahan tertentu seperti reaksi anjing kepada “sit!” atau “stay!” Itupun tertakluk kepada fitrah haiwan, yang mana anjing boleh patuh tetapi kucing pula berlagak raja.

Namun sebuah pasukan penyelidikan di Universiti Brown mungkin telah menuliskan semula pemahaman tentang “minda” itu sendiri. Umumnya manusia tidak boleh masuk dalam badan haiwan. Jadi apa yang berfungsi dalam minda haiwan itu sendiri sangatlah sukar untuk difahami, melainkan bayangan semata-mata. Misalnya, manusia boleh sahaja lompat-melompat untuk makan di sini, menabur najis di sana sambil meniduri jantina berbeza di merata-rata tempat. Namun implikasi tindakan-tindakan tersebut jika dilakukan haiwan jauh berbeza.

Jadi kajian yang dibuat penyelidik-penyelidik Universiti Brown boleh digunakan sebagai asas pertama. Teknologi imbasan pada hari ini sudah mencapai tahap yang terperinci. Menggunakan sebuah peralatan komputer dan sekumpulan beruk berspesiskan macaque, penemuan mereka agak mengejutkan juga. Pertama sekali, mereka menyebut beberapa perkataan dalam bahasa Inggeris. Hasilnya pula didapati perkataan-perkataan tersebut ditemui berdasarkan imbasan aktiviti otak. Bermakna perkataan-perkataan itu boleh dibina semula menurut pendengaran mereka.

Tujuan eksperimen ini pada awalnya berniat untuk membangunkan teknologi implan otak yang memanfaatkan golongan kehilangan daya pendengaran. Tindakbalas saraf beruk-beruk ini dirakamkan mempunyai corak-corakan kompleks apabila mendengari perkataan-perkataan disebutkan. Dan data saraf tersebut digunakan pula untuk membentuk-semula perkataan tersebut. Hasilnya, pengkaji-pengkaji universiti lebih faham secara praktikal bagaimana sebuah bunyi diproseskan dalam otak haiwan (memandangkan bunyi difahami otak manusia). Dari sini, barulah prostetik tertentu mampu dibangunkan.

Berkaitan pemprosesan bunyi, sistem otak manusia dan beruk sebenarnya sama. Awalnya, bunyi diproses di sebuah bahagian otak bernama korteks pendengaran (auditory cortex) yang memecahkan lagi mengagihkan bunyi berdasarkan nada (tone) dan pic (pitch). Bunyi ini sekarang dalam bentuk isyarat (signal)  menembusi lapisan kedua dalam korteks pendengaran ini.

Sistem sebegini yang membenarkan manusia faham setiap patah perkataan. Maklumat kemudian dihantar ke bahagian otak lain untuk mendalami pemahaman. Semuanya berlaku dalam masa sesaat dua. Proses sama berlaku pada beruk – tetapi mereka tidak faham apa yang disebutkan berdasarkan perkataan. Itu yang ditemui dalam penyelidikan ini selepas mereka menanam dua implan bersaiz kacang. Beruk-beruk ini kemudian mendengari rakaman bahasa Inggeris dan juga bunyi semulajadi mereka.

Perkataan seperti “tree”, “good”, “north”, “cricket” dan “program” didengari dengan baik. Algoritma komputer kemudian digunakan untuk mengenalpasti corak saraf setiap patah perkataan ini. Corak tersebut pula didapati tidak langsung berubah dengan nada serta pic perkataan.

Apa yang didengari beruk ialah sama dengan apa yang rakaman sebut. Penghalangnya ialah ketidakupayaan semulajadi otak beruk yang tidak berakal. Namun otak manusia berakal dan berupaya faham. Manusia yang pekak pula boleh saja memahami dengan cara membaca. Jadinya, kajian ini sedang mencuba nasib membuat sebuah implan supaya manusia pekak boleh “mendengar” sepertimana beruk-beruk ini “mendengar”.

Matlamatnya mudah. Jika implan tersebut membolehkan bunyi menembusi korteks pendengaran (yang tidak berfungsi) dan terus ke otak, implan ini boleh mencetuskan isyarat berdasarkan nada dan pic supaya bahagian otak lain menerimanya. Maka jika korteks tersebut tidak berfungsi sekalipun, orang yang pekak boleh mendapat rezeki besar iaitu PENDENGARAN.

RUJUKAN:

Christopher Heelan, Jihun Lee, Ronan O’Shea, Laurie Lynch, David M. Brandman, Wilson Truccolo, Arto V. Nurmikko. Decoding speech from spike-based neural population recordings in secondary auditory cortex of non-human primates. Communications Biology, 2019; 2 (1) DOI: 10.1038/s42003-019-0707-9


Kekejaman Terhadap Haiwan Waktu Kecil Tanda Seorang Psikopat?

Baru-baru ini, tular di media sosial kisah kanak-kanak datang beraya ke rumah telah bertindak memukul, malah membunuh haiwan peliharaan seperti kucing dan sebagainya.

Oh ya, yang dekat twitter tu dah kantoi berita palsu. Pemilik akaun twitter tersebut mengambil gambar kucing orang lain yang telah lama mati, kemudian mereka-reka cerita.

Namun begitu, penderaan dan kekejaman terhadap haiwan ini bukanlah satu bahan ketawa. Ia adalah perkara yang sangat serius dan memang seringkali berlaku di dunia sebenar.

Dan dengan hanya berbekalkan carian selama beberapa minit di Google, dapat kita baca pelbagai artikel yang mengaitkan pembunuh bersiri dan kecenderungan mereka untuk menyakiti haiwan.

Persoalannya, adakah kanak-kanak yang bertindak melakukan kekejaman terhadap haiwan ini, bakal menjadi seorang psikopat atau sosiopat apabila dia dewasa?

Lets us delve into this.

Pengenalan.

Sains berkenaan “behavioral / criminal profiling” mempunyai sejarah yang lama. Ia telah mula diperkenalkan kepada dunia sejak dari tahun 1880-an lagi. Semuanya bermula apabila dua orang doktor iaitu George Philips dan Thomas Bond, bertindak menggunakan petunjuk dan klu yang diperolehi dari tempat kejadian, untuk membuat jangkaan atau ramalan berkenaan personaliti pembunuh bersiri terkenal dari British, iaitu “Jack The Ripper”.

Seterusnya, sains dalam membangunkan profil penjenayah mula bertapak di Amerika Syarikat. Dan dalam tempoh sedekad yang lalu, pelbagai kemajuan telah dicapai. Tidak seperti sebelum ini, yang mana “profilers” (penyiasat/pengkaji) itu hanya bergantung kepada gerak hati dan pengajian secara tidak formal.

Harvey Scholessberg, seorang ahli psikologi dari Jabatan Polis Bandar New York, yang bertanggungjawab membangunkan profil ramai penjenayah, ini termasuklah profil pembunuh bersiri bernama David Berkowitz atau lebih dikenali sebagai “Son of Sam”, menjelaskan pendekatan yang beliau gunakan pada tahun 60-an dan 70-an;

“Apa yang saya akan buat ialah, saya akan duduk dan meneliti kembali kes-kes jenayah yang telah diselesaikan, yang mana penjenayah itu juga telah ditangkap. Akan saya senaraikan pelbagai perkara seperti umur penjenayah, jantina, tahap pendidikan, adakah mereka dari keluarga yang berpecah belah, mempunyai masalah di sekolah dan sebagainya. Saya akan senaraikan pelbagai perkara yang mungkin menjadi faktor, kemudian saya akan menilai sendiri sama ada mana-mana faktor itu, sentiasa dimiliki atau dipamerkan oleh penjenayah lain.”

Pada tahun 1974 pula, Federal Burueau of Investigation, lebih mesra dikenali sebagai FBI, telah membentuk sebuah unit khas, iaitu Behavioral Science Unit untuk menyiasat siri jenayah rogol dan juga pembunuhan kejam.

Dan dari tahun 1976 sehingga tahun 1979, beberapa agen FBI yang terkenal dalam jenis siasatan ini, seperti John Douglas dan Robert Ressler, telah menemubual seramai 36 orang penjenayah yang terdiri daripada pembunuh serta perogol bersiri bagi membangunkan teori dan kategori berbeza bagi setiap pesalah.

Pasukan pengkaji menghasilkan senarai yang terdiri daripada 24 perkara, untuk menilai dan menaksirkan sejarah sewaktu kanak-kanak dan remaja para pesalah di dalam kajian itu. Senarai mengandungi elemen-elemen 3 kelakuan “Macdonald Triad” dan pelbagai lagi informasi kelakuan antaranya seperti berikut;

– Sering mengelamun– Desakan untuk sentiasa beronani– Mimpi buruk– Sakit kepala

Informasi-informasi ini didapatkan sama ada daripada sesi temubual, atau rekod rasmi (jenayah, guaman, dan penilaian psikologi) pesalah, yang kemudiannya diisi ke dalam senarai tersebut.

Para pengkaji kemudian bertindak menghuraikan informasi yang didapatkan daripada pengisian senarai ini, sebagai satu bentuk ‘senarai standard’. Menjadikannya kayu ukur, dan turut digunakan dalam kajian psikososial serta dimasukkan ukuran corak pemikiran dan kelakuan berdasarkan pemahaman ‘profiler’ FBI (pengkaji) itu sendiri tentang kelakuan penjenayah.

Hasil daripada kajian mereka mendapati bahawa, terdapat hubungkait di antara tindakan kekejaman terhadap haiwan itu semasa kanak-kanak, dan penjenayah sama ada perogol atau pembunuh bersiri.

Walau bagaimanapun, terdapat kepincangan dalam kajian FBI ini. (Akan dijelaskan lebih lanjut di bawah).

Macdonald Triad

Pakar psikiatri forensik yang dikenali sebagai John Macdonald, telah dikreditkan dengan ‘penemuan’ triad atau tiga kelakuan ini.

Menurut artikel beliau yang diterbitkan pada tahun 1963, di dalam “American Journal of Psychiatry” bertajuk “The Threat to Kill”, beliau memberikan diagnosis klinikal bahawa;

“Sejarah hitam berhadapan kekejaman atau penderaan dari ibu bapa, maternal seduction yang ekstrem, atau triad kelakuan semasa kanak-kanak seperti sukakan pembakaran, kekejaman terhadap haiwan, dan enuresis (kencing malam) juga , memberi tanda awal (prognostic) bahawa mereka akan mengancam untuk membunuh.”

Bagaimanapun, anda perlu tahu bahawa artikel itu adalah hasil kerja Macdonald berhadapan atau bekerja dengan 100 orang pesakit mental di Colorado Psychopathic Hospital, yang pernah mengugut atau mengancam untuk membunuh, tetapi tidak semestinya bertindak melakukan jenayah tersebut di kemudian hari.

Tiga kelakuan ini kemudian telah dikenali sebagai “Macdonald Triad”. Bukan Ronald Mc’Donalds maskot rangkaian restoran makanan segera ya! Ia juga turut dikenali dengan nama lain, seperti “Homicidal Triad” atau “Hellman and Blackman Triad”.

Menariknya, triad atau kumpulan 3 kelakuan ini juga telah dimasukkan di dalam pengajian bidang kriminologi dan psikologi, dan digunakan oleh pengamal forensik untuk menentukan tahap risiko jenayah itu dilakukan, serta sangat terkenal kepada aficionados (peminat) topik pembunuh bersiri.

Sesetengah ahli kriminologi dan ahli psikologi berpendapat bahawa, untuk mempunyai dua daripada tiga tingkah laku ini, meningkatkan risiko seseorang itu untuk melakukan pembunuhan apabila dewasa kelak.

Tetapi…

Kajian Empirikal Lebih Lanjut Membuktikan Sebaliknya.

1. Kajian Hellman dan Blackman.

Dua orang ahli psikiatri bernama Hellman dan Blackman antara yang terawal membuat kajian empirikal lebih lanjut bagi menilai “Macdonald Triad”. Empirikal bermaksud satu kajian yang berdasarkan pemerhatian dan pengalaman, bukan teori semata-mata.

Dalam kajian mereka terhadap 84 orang pesalah yang telahpun dipenjarakan mendapati bahawa, wujud hubungkait antara “Macdonald Triad” semasa kanak-kanak dengan keganasan pada masa akan datang. Kajian ini seterusnya mempopularkan fenomena ini sebagai “Hellman and Blackman Triad”.

Bagaimanapun, cubaan seterusnya untuk menghasilkan kembali hasil kajian Hellman dan Blackman ini tidak berjaya. Oleh itu, hasil kajian tersebut boleh dipertikaikan.

Sebagai fakta tambahan;Untuk pengetahuan anda, setiap dapatan dari mana-mana kajian sains, wajib memiliki faktor yang sangat penting, iaitu “reproducibility”. Juga bermaksud, kebolehan mengulangi atau mendapatkan hasil yang sama, dari cara yang sama, sebelum ia diangkat sebagai bukti kukuh.

2. Kajian Lanjut John Macdonald.

Seterusnya, John Macdonald sendiri, (pelopor kepada Macdonald Triad) turut berasa ragu-ragu terhadap teori Triad yang telah diusulkan beliau. Ini berlaku selepas beliau laksanakan kajian terhadap teori “Macdonald Triad” ‘ciptaan’ beliau sendiri.

Dalam artikel beliau yang berjudul “Homicidal Threats”, juga diterbitkan di dalam “American Journal of Psychiatry” pada tahun 1967, beliau mendapati bahawa, tiada sebarang bukti statistik signifikan mengaitkan seorang pembunuh itu dengan kelakuan di dalam “Macdonal Triad” iaitu kelakuan sukakan pembakaran (pyromania), kekejaman terhadap haiwan, dan juga kencing malam (enuresis).

3. Kepincangan Dalam Kajian FBI

Seperti yang dinyatakan di atas, terdapat kepincangan dalam kajian dilaksanakan pihak “profiler” FBI, kerana ia lebih kepada bukti anekdot sahaja (berdasarkan pemahaman “profiler” itu sendiri) berskala kecil, tanpa analisis statistik dan kumpulan kawalan.

*Kumpulan kawalan ini sangat penting dalam mana-mana kajian. Dan ia perlu terdiri daripada individu atau mereka yang bukan perogol dan pembunuh bersiri. Ini bagi menentukan bahawa, sama ada kelakuan “Macdonald Triad” itu benar-benar hanya ekslusif dimiliki atau dipamerkan oleh perogol / pembunuh bersiri, atau tidak (bermaksud ia turut dilakukan mereka yang bukan penjenayah).

Seterusnya, dalam informasi senarai terhadap 36 orang subjek (penjenayah), pengkaji mendapati bahawa;

– 68% peratus daripada pembunuh dan perogol berisiri ini menghidapi masalah kencing malam (enuresis) semasa kanak-kanak.

– 56% daripada mereka pula mengakui pernah obses melakukan pembakaran.

– Manakala 46% daripada mereka pernah melakukan kekejaman terhadap haiwan semasa kanak-kanak atau remaja.

Malangnya, dapatan dari kajian ini tidak dilaporkan dalam satu bentuk yang menunjukkan faktor atau kelakuan mana pernah dibuat seseorang penjenayah tertentu.

Justeru itu, tiada cara bagaimana untuk menentukan berapa ramai dari mereka benar-benar mempamerkan kelakuan ini.

4. Kajian Prentky dan Carter

Hasil yang sama juga telah didapatkan berdasarkan pemeriksaan psikologi terhadap 206 individu yang merupakan pesalah seks, di Massachusetts Treatment Center for Sexual Dangerous Persons.

Menurut kajian Prentky dan Carter berjudul “The Predictive Value of the Triad for Sex Offenders” yang diterbitkan pada tahun 1984 mendapati bahawa, tiada bukti kukuh bahawa 3 kelakuan dikenali sebagai “Macdonald Triad” itu menjadi tanda bahawa pelaku akan menjadi penjenayah di kemudian hari.

Walau bagaimanapun, kajian tersebut memperoleh maklumat baru, iaitu komponen atau (salah satu daripada kelakuan Macdonald Triad) sangat biasa dimiliki oleh individu yang dibesarkan dengan suasana penderaan di rumah. Atau secara mudahnya, kanak-kanak yang mempamerkan salah satu atau ketiga-tiga kelakuan yang termasuk dalam “Macdonald Triad”, sebenarnya menghadapi penderaan atau suatu pengalaman yang traumatik di rumah.

Menurut Kori Ryan, yang mengkaji fakta dan bukti kukuh di sebalik “Macdonald Triad”, beliau memberi amaran bahawa penggunaan triad ini sewenang-wenangnya bakal memberi label yang salah (falsely-labeled) kepada kanak-kanak terganggu, walaupun mereka mempamerkan hanya salah satu daripada komponen atau kelakuan dalam triad tersebut.

Dalam erti kata lain, dengan menganggap kanak-kanak itu “bakal menjadi psikopat atau pembunuh pada masa akan datang”.

Seperti yang telah dinyatakan di atas, tiada sebarang bukti kukuh mengaitkan kelakuan-kelakuan di dalam Macdonald Triad dengan individu itu bakal menjadi pembunuh atau psikopat. Ini kerana, kanak-kanak yang didera itu lebih biasa dilihat mempamerkan kelakuan-kelakuan tersebut.

Contoh perkara ini dapat disaksikan melalui kes Beth Thomas. Beth telah didera secara seksual oleh bapa kandungnya sendiri untuk masa yang sangat lama sebelum kejadian jelik itu dihidu pihak berkuasa. Kemudian, apabila Beth dan adik lelakinya diambil sebagai anak angkat, peristiwa penderaan menghantui Beth menyebabkan dia bermimpi buruk pada waktu malam, mula mendera adik lelakinya, dan juga mula membunuh haiwan peliharaan.

Menurut Kori Ryan lagi, pakar sepatutnya memahami lebih mendalam tentang kelakuan-kelakuan yang dimiliki oleh kanal-kanak tersebut. Dan bukan hanya terus menghukum mereka.

Ini kerana mungkin kelakuan ganas ini salah satu akibat atau cara kanak-kanak tersebut berhadapan atau mengatasi trauma (coping mechanisms) akibat didera semasa kecil, dan bukan hanya satu tanda bahawa dia akan menjadi ganas apabila dewasa.

Mungkin anda tertanya, mengapa mangsa dera bertindak mendera haiwan?

Individu yang mendera, mendapatkan satu sensasi atau merasakan diri itu berkuasa terhadap hidupan yang lemah. Kerana sebelum ini, beliau lah yang lemah kerana telah didera.

Oleh itu, penderaan haiwan memberikan individu tersebut satu kepuasan, atau satu cara untuk melepaskan amarah dan membalas balik perbuatan derita penderaan yang dihadapi selama ini.

Kesimpulannya

Kanak-kanak seperti kanvas atau kain putih. Yang mencorakkan atau memberi warna kepada kehidupan mereka, adalah tanggungjawab ibu bapa, dan orang-orang dewasa di sekeliling mereka.

RUJUKAN:

Macdonald, John M. The Threat To Kill. American Journal of Psychiatry. (1963).

Hellman, D.S., & Blackman, N. Enuresis, Firesetting, And Cruelty To Animals: A Triad Predictive of Adult Crime. American Journal of Psychiatry. (1966).

Macdonald, John M. Homicidal Threats. American Journal of Psychiatry. (1967).

Prentky, Robert A., Daniel L. Carter. The Predictive Value of the Triad for Sex Offenders. (1984).

Ryan, Kori. The Macdonald Triad: Predictor Of Violence Or Urban Myth? [Thesis] Master of Science in Criminology in the College of Social Sciences California State University, Fresno.

Legare, Michael Joseph. When Things Seem Odd: Polly and the Internal Guardian. FriesenPress 2016.

Ressler, Robert K. Ann Wolbert Burgess, John E. Douglas. Sexual Homicide: Patterns and Motives. The Free Press, 1996.

Criminal profiling: The Reality Behind The Myth by Lea Winerman. Retrieved from: https://www.apa.org/monitor/julaug04/criminal


Kang The Conqueror: Musuh Seterusnya Avengers?

Watak antagonis memang satu perkara biasa dalam setiap filem. Namun setiap zaman, agenda antagonis sentiasa berubah. Jika dulu, Darth Sidious ingin mengekalkan kuasanya sebagai Maharaja Galaksi.

Sauron pula mahu menguasai Middle-Earth. Lord Voldemort memang 100% mirip penguasa Jerman sekitar zaman 1940-an: benci orang yang disangka “tidak layak” dan ingin menguasai segalanya.

Tiada siapa faham apa yang Azog the Defiler mahu, kecuali menjadi boneka Sauron.

Siri filem Marvel pun tidak langsung lekang dengan antagonis. Ironmonger ingin menguasai Stark Industries. Loki mahu berkuasa di Asgard. Ultron ada agenda tersendiri iaitu menyelamatkan dunia daripada manusia.

Tetapi Thanos pula membawa pendekatan jauh berlainan. Beliau ingin mengawal imbangan alam semesta yang dianggap terlalu ramai.

Menurut Josh Brolin, watak Thanos ialah manifestasi bagi sisi tidak berhati perut walaupun memperjuangkan kebenaran (The Late Show with Stephen Colbert, 2018).

Inilah kekurangan Thanos, yang bersangka matlamat menghalalkan cara.

Disebabkan itu juga Thanos kelihatan terlalu berbudi pekerti dalam bicara dengan tindakannya bercanggah.

Sedangkan dengan Infinity Stones, beliau boleh saja menggandakan sumber alam – bukannya mengurangkan populasi alam semesta.

Sesiapa yang sangka dirinya boleh menentukan nasib orang sedang melaksanakan kerja tuhan. Infinity War menunjukkan Thanos dalam keadaan begitu: ingin buat kerja tuhan.

Dalam Avengers: Endgame, Thanos sedar kesilapannya. Selagi ada kenangan silam, populasi alam takkan menerima hakikat bahawa imbangan itu penting. Jadi mereka akan memb3rontak.

Masih enggan mengaku salah, Thanos buat apa yang semua penguasa cuba: ingin menjadi Tuhan. Akhirnya Thanos menjadi debu, meninggalkan satu legasi begitu besar dalam aspek keberterusan (continuity) Marvel.

Legasi Thanos

Ramai peminat Marvel sangka bahawa Galactus akan menggantikan Thanos. Stan Lee tidak mahu membuat seorang antagonis yang hanya mahukan kuasa. Jadi dalam kebosanan itu, beliau menciptakan Galactus yang juga cenderung dengan cara ketuhanan.

Bukan seorang jahat atau baik, Galactus cuma hanya lapar – dan kehidupan di setiap planet saja boleh mengenyangkannya (Lee, 1993). Sebaliknya Marvel memilih satu lagi watak yang mungkin lebih serius untuk dibandingkan dengan Galactus.

Nathaniel Richards merupakan seorang cendekiawan daripada Abad Ke-31 yang amat meminati sejarah. Dengan teknologi merentas masa hasil daripada Victor von Doom, beliau mengunjungi Mesir Purba untuk menjadi Firaun Rama-Tut.

Richards kemudiannya ditewaskan Fantastic Four daripada masa depan (masa lampau Richards tetapi masa depan Rama-Tut). Jadi Richards mengembara ke Abad Ke-20 untuk bertemu dengan von Doom yang disangka moyangnya.

Dalam abad ini, Richards menjadi Scarlet Centurion pula yang tewas pada tangan Avengers.

Dalam perjalanan kembali ke Abad Ke-31, Richards terlajak 1,000 tahun ke depan. Ketika itu Bumi telah h4ncur angkara pep3rangan dengan senj4ta begitu rumit untuk difahami. Jadi dengan keadaan

Bumi semakin r4nap, Richards berpendapat masa depannya hanya di masa lampau. Sejak hari itu, Richards menjadi seorang adikuasa antagonis bernama Kang the Conqueror.

Masalah Bermula dalam Ant-Man 3

Marvel tentu sekali sedar bahawa Ant-Man (2015) dan Ant-Man and the Wasp (2018) tidak mencapai keuntungan berbilion secara solo.

Jadi dalam Avengers: Endgame, Scott Lang diberikan anjakan besar. Malah anjakan ini diteruskan dalam Ant-Man 3 juga, filem pertama Kang the Conqueror akan muncul (Kroll, 2020).

Kang bukannya antagonis seperti Thanos, yang muncul dalam beberapa filem tetapi meninggalkan impak besar bermula dengan bonekanya.

Jadi masa depan MCU bermula dengan Ant-Man 3. Malah MCU juga dikatakan tidak akan mengikut komik sangat, kerana Kang mungkin mengambil alih tampuk Tony Stark sebagai Iron Lad (Child, 2020).

Walau apa pun pembawaan MCU kali ini, tentu sekali ramai ingin tahu masa depan selepas kekalahan Thanos dan kem4tian Stark.

RUJUKAN:

Child, B. (2020, September 18). Will the Fantastic Four follow Kang the Conqueror into the MCU? The Guardian.

Kroll, J. (2020, September 14). Jonathan Majors joins Marvel Cinematic Universe, lands major role in next ‘Ant-Man’ movie. Deadline.

Lee, S. (1993). Introduction. Marvel Masterworks: The Fantastic Four Vol. 5.

The Late Show with Stephen Colbert. (2018, Jun 20). Josh Brolin Reads Trump Tweets as Thanos. Minit 8:40.


Tasawuf Moden: Pendapat-Pendapat Tokoh Mengenai Bahagia

Haji Abdul Karim Amrullah atau HAMKA bukan lagi satu jasad asing bagi masyarakat Islam khususnya di Nusantara. Beliau merupakan sosok yang membawa umat kepada pandangan sebenar mengenai kehidupan, khususnya dalam pandangan manusia mengenai Islam. HAMKA banyak menghasilkan tulisan-tulisan yang membawa masyarakat untuk mengenal dan menilai sendiri kehidupan ini dan antara mahakarya beliau yang menuju maksud tersebut ialah Tasawuf Moden.

Karya Tasawuf Moden ini lebih kepada bercerita kepada umum mengenai bahagia dan kebahagiaan, sesuai dengan tajuknya; Tasawuf Moden: Menuju Kebahagiaan Yang Hakiki. HAMKA memulakan penyelidikan mengenai bahagia kerana beliau menyedari bahawa setiap manusia mempunyai pandangan berlainan mengenai makna bahagia. Ada yang mengandalkan bahagia kepada harta dan kekayaan, namun tidak kurang yang mempasakkannya pada kemuliaan masyarakat terhadap individu tersebut kerana baginya, harta tidak dapat dibawa kemati namun nama yang baik tetap diingat orang. Maka, HAMKA telah berjaya mengutip pendapat-pendapat tokoh mengenai bahagia.

Selesailah kepada kutipan-kutipan pandangan daripada tokoh-tokoh Islam, maka beralih kepada pendapa-pendapat daripada ahli-ahli dari belahan dunia Barat.

Sebegitulah pandangan-pandangan tokoh dan ilmuwan dari Timur dan Barat mengenai bahagia dan kebahagiaan. Dapatlah disimpulkan bahawa kebahagaiaan merupakan sesuatu benda yang subjektif. Erti kebahagiaan tersebut kembali kepada diri sendiri dan harus bertanyakan mengenai kehendaknya dalam menuju kebahagiaan tersebut.

Artikel disumbangkan oleh NZ Tjokroaminoto untuk The Patriots.


Betulkah Orang Kita Tak Minat Filem Sejarah?

Bertitik tolak daripada komen seorang pelakon popular berkenaan Dunkirk dan melihat komen-komen dalam artikel Dunkirk, saya ingin melihat sejauh minat orang kita terhadap sejarah dan saya dapati masih ramai yang meminati genre tersebut. Dari satu segi, ini satu perkembangan yang bagus kerana orang kita sudah mula menunjukkan minat pada filem-filem sejarah. Tetapi pada masa sama, saya rasa sedih bila mana filem atau drama televisyen sejarah masih dipandang sepi oleh sesetengah pihak. Semua rasa bercampur baur bila memikirkan nasib filem atau sejarah ini.

Kalau diikutkan, filem-filem sejarah ini tidak ada elemen penceritaan biasa yang mendapat tempat di hati peminat. Yalah, filem yang berdasarkan fakta tidak ada rencah konflik percintaan seperti yang dipaparkan dalam drama fenomena seperti Suri Hati Mr. Pilot, Hero Seorang Cinderella, 7 Hari Mencintaiku dan Love You Mr. Arrogant. Sebenarnya, ada satu filem yang saya fikir bersesuaian dengan konflik sebegini iaitu Lembing Awang Pulang ke Dayang (Majed Salleh) yang menampilkan Farid Kamil dan Siti Elizad. Ia berdasarkan peristiwa tragis yang berlaku pada hujung abad ke-18. Tetapi filem tersebut gagal mendapat sambutan di pawagam kerana dianggap tidak bersesuaian dengan selera peminat pada ketika itu. Lucu, elemen sama yang ditolak pada tahun 2009 kini menjadi kegilaan dalam kalangan peminat filem atau drama tempatan dan antara elemen biasa yang meningkatkan populariti filem atau drama tersebut.

Satu perkara yang harus disedari peminat ialah pembikin filem sejarah mahu fokus filemnya berkisar kepada peristiwa atau tokoh-tokoh berpengaruh. Mereka tidak mahu penonton dikelirukan dengan plot penceritaan kurang penting atau watak bersifat tempelan semata-mata. Contoh paling mudah, filem Dunkirk (Christopher Nolan) yang sedang ditayangkan ketika ini. Ketika sesetengah artis mempertikai kualitinya, perlu diingat fokus Nolan ialah peristiwa pemindahan keluar tentera-tentera Pasukan Ekspedisi Britain (BEF) dari Dunkirk semasa perlaksanaan Operasi Dynamo. Dan apa yang berlaku dalam durasi dua jam itu hanyalah secebis tentang apa yang berlaku sepanjang lapan hari operasi tersebut berlangsung.

Nolan boleh saja mengembangkan lagi watak askar-askar muda yang terperangkap di situ termasuk Harry Styles tetapi beliau tidak melakukannya kerana bimbang pengembangan watak tersebut mengganggu fokus penonton pada Dunkirk. Begitu juga dengan filem Hacksaw Ridge (Mel Gibson) dan Leftenan Adnan (Aziz M. Osman). Kedua-dua pengarah, Gibson dan Aziz mengembangkan kedua-dua watak utama filem mereka, Desmond Doss (Andrew Garfield) dan Leftenan Adnan Saidi (Hairie Othman) yang menjadikan mereka wira dan patriot di Amerika Syarikat dan Malaysia amnya. Bila mana sesebuah filem terutama filem sejarah ada hala tuju yang betul, ia membantu penonton memahami emosi yang dialami protagonis dan kesan peristiwa yang dialami mereka. Maka tidak hairanlah, filem-filem yang mengangkat prinsip penceritaan yang tepat mendapat sambutan hangat di pawagam, ada sampai dilaung-laungkan punya potensi menggondol anugerah utama. Bagi yang meminati filem bertemakan Perang Dunia Kedua (WWII), pasti nama Saving Private Ryan (Steven Spielsberg), Hacksaw Ridge, Fury (David S. Goyer) dan terkini, Dunkirk meniti di bibir masing-masing. Bagi industri kita sendiri, kita boleh berbangga dengan kejayaan Sarjan Hassan (Allahyarham Tan Sri P. Ramlee) dan 1957: Hati Malaya (Datuk Shuhaimi Baba). Tapi orang kita lebih memandang kepada nilai komersial, bukan nilai penceritaan yang ditawarkan.

Pelik benar bila sesetengah orang kita masih terperangkap dengan stereotaip populariti boleh menarik penonton datang ke panggung. Kalau kualiti penceritaan bersifat rendah, sehebat mana nama yang diambil untuk menarik minat penonton, ia takkan ke mana. Populariti tersebut harus seiring dengan kualiti penceritaan yang ditawarkan. Contohnya, Saving Private Ryan. Kualiti penceritaan yang bagus ditambah dengan lakonan mantap Tom Hanks sebagai ketua unit Kapten John H. Miller menyebabkan filem tersebut mendapat banyak pencalonan dan anugerah di peringkat antarabangsa seperti Anugerah Oscar untuk Pengarah Terbaik dan Sinematografi Terbaik dan kutipan pecah panggung $481 juta. Bagi kita sendiri, kita pernah menyaksikannya satu masa dulu. Filem Sarjan Hassan mendapat sambutan hangat sebaik ditayangkan di panggung.

Lucu bila ada mengatakan filem sejarah hanya berkisar kepada perang semata-mata. Hakikatnya, banyak lagi filem bergenre sejarah tetapi mengambil latar masa dan tempat berbeza. Tak perlu pandang jauh-jauh, tengok saja Ola Bola yang ditayangkan tahun lepas. Mengambil inspirasi daripada kejayaan pasukan bola sepak negara layak ke Sukan Olimpik Moscow 1980, ia menggamit nostalgia para peminat terutama peminat bola sepak yang merindui pencapaian silam dapat diulangi oleh generasi sekarang. Bagi peminat sukan ragbi terutama pasukan Afrika Selatan, pasti anda takkan melupakan kejayaan Springboks menjulang Piala Dunia 1995 seperti yang digambarkan dalam Invictus (Clint Eastwood) lakonan Morgan Freeman dan Matt Damon.

Kita sebenarnya ada banyak peristiwa sejarah yang boleh diadaptasi dalam pelbagai medium cuma adakah kita mampu ubah stereotaip masing-masing? Sebab saya tahu, sesetengah menolak filem kita kerana menganggap ia tidak meliputi semua atau pandangan mereka dipandang sepi. Atas sebab itu, ada yang terbitkan versi alternatif dengan niat menunjukkan peranan mereka dalam sesebuah peristiwa. Tapi berbaloikah ia berbuat demikian atas sebab nak kukuhkan hujah masing-masing? Contoh, tidak lama dahulu, ada satu produksi menerbitkan sebuah filem yang mengangkat komunis memainkan peranan membebaskan negara dari penjajahan Jepun. Namun, kerajaan mengambil keputusan mengharamkan filem tersebut atas sebab menjaga sensitiviti orang ramai. Ini kerana seperti semua sedia maklum, keganasan Parti Komunis Malaya (PKM/CPM) semasa negara menuju ke arah kemerdekaan amat menggugah perasaan terutama veteran tentera yang berjuang semasa era Darurat. Keganasan mereka seperti yang dipaparkan dalam filem Bukit Kepong (Allahyarham Tan Sri Jins Samsuddin) bukan boleh dipadamkan seumpama memadam tulisan pen marker pada papan putih, dan siapa tak boleh lupa bantahan sebuah parti politik tentang satu adegan dalam filem Tanda Negara (Datuk Shuhaimi Baba) yang mengatakan adegan tersebut memfitnah pemimpin parti tersebut. Padahal rekod sejarah menyatakan apa yang berlaku dalam adegan tersebut memang betul berlaku.

Dan satu perkara yang membuatkan orang enggan melayan filem sejarah ialah lesen artistik yang digunakan semasa pembikinan filem. Ya, ini bukan sesuatu yang asing dan ia menjadi sumber kekecewaan ramai. Tetapi ada sebab lesen artistik ini digunakan iaitu menambah kesan dramatik dalam sesebuah filem selain menguatkan lagi kesan penceritaan kepada penonton. Memang diakui sesetengah filem menggunakan lesen artistik secara keterlaluan tetapi secara tidak langsung, bukankah itu mendorong peminat belajar dan mengetahui fakta sebenar? Contoh paling mudah, Kingdom of Heaven (Ridley Scott). Terlalu banyak kesalahan fakta dalam filem tersebut seperti hubungan Sibylla dengan Balian dan kaitan Guy de Lusignan dengan Knights Templar. Begitu juga dengan Leftenan Adnan di mana banyak kontra adegan dengan fakta sebenar. Dalam adegan terakhir, Jeneral Tomoyuki Yamashita (mendiang Rambo Chin) memuji keberanian Allahyarham kerana begitu gigih mempertahankan kubunya. Namun kalau ikut rekod sebenar, Yamashita atau Harimau Malaya amat berang dengan Allahyarham kerana membunuh terlalu ramai askar Jepun semasa mempertahankan Bukit Candu dan Bukit Pasir Panjang. Perkara sama turut berlaku bila mana membabitkan cara Allahyarham dibunuh. Dalam filem tersebut, Allahyarham dikatakan diikat pada pokok dan ditikam sampai mati oleh pihak Jepun. Namun, rekod British dan Jepun menyatakan Allahyarham sebenarnya dipenggal dan mayatnya digantung secara terbalik pada sebatang pokok kerana kedegilan Allahyarham yang enggan mengaku kalah semasa berlawan.

Akhir kalam, bila mana kita melihat minat penonton tentang filem atau drama bergenre sejarah, minat itu sentiasa ada. Tetapi apakah minat tersebut dapat diterjemah dalam bentuk minat mempelajari dan mengaplikasikan pelajaran sejarah itu dalam kehidupan seharian? Jujurnya, minda orang kita masih melihat filem sebagai hiburan dan bukan sebagai batu loncatan untuk terus memperbaiki setiap aspek kehidupan masing-masing. Mungkin atas sebab itu, kita masih mengejar filem, drama atau sitkom yang bersifat picisan dan murahan daripada mengambil endah filem, drama atau sitkom yang bersifat membina minda. Pahit tapi benar.


Allison Becker, Tamadun Melayu Dan Sabun

WHO dan FIFA ada buat kempen kebersihan dan cuci tangan sekali berserta dengan mesej keselamatan dan kesihatan menghadapi penularan COVID-19 oleh bintang bolasepak dunia.

Kempen turut memaparkan Alisson Becker, penjaga gol Brazil dan kelab paling power dalam dunia iaitu Liverpool ada beri nasihat untuk kerap basuh tangan dengan air dan sabun. Mesejnya diceritakan dalam bahasa rasmi Brazil, bahasa Portugis.

Sabun dalam bahasa Portugis adalah ‘sabão’ atau disebut sebagai ‘sa-bau’. Hampir sama dengan perkataan Arab ‘صابون’ yang disebut sebagai ‘sabun’, sebutan yang sama dalam Bahasa Melayu bagi benda sama.

Ejaan dan sebutan yang seakan menjauhi perkataan ‘soap’ dalam Inggeris.

Jelas, ini mengesahkan bahawa wujud perkaitan antara Melaka, Arab dan Portugis dalam perihal sabun.

Sebenarnya, ada tiga bahan utama pembuatan sabun yang ditemukan oleh Arab semasa Zaman Emas Islam antara penghujung abad ke-8 hingga abad ke-14.

Bahan tersebut ialah gaharu, cendana, dan kapur. Bahan-bahan ini digunakan bersama minyak zaitun selain lemak haiwan dan bahan-bahan lain bagi membuat sabun.

Penemuan sabun memang asalnya dari tamadun Babylon lagi, tetapi Arab menemukan sabun yang hampir dengan sabun moden hari ini.

Dunia Arab atau lebih tepat lagi empayar kerajaan Islam ketika itu; sejak Abbasiyyah hingga Uthmaniyyah turut didatangi Black Death dan mengesankan mereka, tetapi nilai agama yang menganjurkan amalan kebersihan dan kesucian, memastikan mereka lebih bersedia dan ampuh ketika ancaman wabak itu.

Sabun misalnya dikaitkan dengan amalan kebersihan diri menjadikan mereka ada kelebihan berbanding Eropah yang terkesan teruk dek Black Death ini tadi. Hanya kemudiannya sabun dari Arab ini tiba untuk membersihkan Eropah, itupun selepas mereka mempelajari teknik sama dari Arab.

Tau tak dari mana Arab memperolehi bekalan gaharu, cendana dan kapur ini tadi?

Yang terbaik datangnya dari Nusantara dan didagangkan di pelabuhan Melaka. Dibeli oleh pedagang-pedagang Arab yang datang melalui kapal, membawa semula pulang komoditi penting ini ke Timur Tengah. Tiga bahan ini juga penting dalam ilmu apotekari Arab yang kemudiannya menjadi ikutan masyarakat Eropah.

Hub perdagangan Melaka inilah yang diidamkan oleh Portugis malah komoditi gaharu, cendana dan kapur ini dikawal dan dibolot oleh mereka kemudiannya selepas menguasai Selat Melaka selepas 1511.

Kita tahu bahawa sarung tangan getah Malaysia sekarang ini digunakan dengan meluas di Amerika dan seluruh dunia oleh petugas barisan hadapan melawan ancaman COVID-19.

Tapi ketahuilah juga bahawa suatu ketika dahulu, Alam Melayu telah lama menyumbang kepada pembuatan sabun dan apotekari dunia Arab dan Eropah, memastikan mereka menjadi lebih bersih dan suci, setidaknya lebih bersedia menghadapi ancaman wabak dan penyakit berjangkit dek kekurangan penjagaan aspek kebersihan diri dan persekitaran.


Bagaimana Mamat Itali Ni Jadi Penasihat Empayar Mongol?

Marco Polo meninggalkan sebuah legasi yang wajar dihayati semua. Sepanjang usia, beliau merentasi laut dan mengambil upah dengan cara perkhidmatan.

Mungkin ada yang terfikir: apakah zaman sekarang masih relevan untuk rentas laut dan hadapi ombak begitu besar? Kalau ingin mendekatkan diri dengan Tuhan, boleh cuba.

Namun definisi “rentas laut” ini halus pengertiannya. Seseorang yang ingin cuba nasib buat duit (monetize) melalui minat pun wajar dikatakan “rentas laut”.

Berkat pendaulatan minat inilah membuatkan nama Marco Polo terpahat sepanjang zaman sampai sekarang tiada siapa lupa kehebatannya.

Kadang tidak perlu belajar sejarah pun, nama beliau mesti pernah terngiang-ngiang punya.

Di sini ada satu penghayatan yang boleh diambil sebagai contoh: Marco Polo adalah seorang yang bijak tetapi rendah diri.

Kepintaran dengan sifat rendah diri adalah kunci pada segala kejayaan, yang membawa Marco terus untuk bertemu dengan Kublai Khan.

Pada masa itu, Kublai Khan adalah figura sangat penting. Baik dengan Kublai, nescaya cerah masa depan. Kalau jahat dengan Kublai, silap-silap boleh hilang sifat kelelakian.

Orang zaman dulu hilang kelelakian kalau tersilap dengan Kublai. Orang zaman sekarang hilang kelelakian kalau tersilap pilih isteri. Itulah kiasan paling remeh boleh diberikan.

Berkat Usaha Keluarga

Niccolo Polo dan adiknya Maffeo membina sebuah empayar perdagangan, dengan cara berniaga sana ini sampai kaya raya dengan pengaruh tidak terhingga.

Mereka dapat menghidu kejatuhan Konstantinopel, mungkin melalui rangkaian perniagaan. Maklumlah, telinga peniaga kadangkala boleh dengar bait-bait halus dalam aturan politik.

Sebelum Byzantium ambil Konstantinopel balik daripada tangan Latin, keluarga Polo keluar mencari rezeki baru di bumi milik Kublai Khan.

Menurut sejarah, inilah julung kalinya mereka berhubung dengan baginda secara rasmi.

Sejarah juga mengabadikan bahawa Niccolo pertama kali jumpa anaknya Marco pada tahun 1269. Bermakna 15 tahun Marco Polo membesar tanpa bapanya (Bergreen, 2007).

Inilah nasib keluarga pedagang, tetapi dari satu perspektif amat melumayankan… kerana Marco ibaratkan cuci kaki masuk dalam empayar perniagaan Niccolo.

Pemasyhuran Marco Polo Sebagai Wakil Mongol

Niccolo kembali ke Venice bertemu dengan Marco sebenarnya selepas menjalankan satu misi bagi pihak Kublai Khan. Maharaja Mongol tersebut sebenarnya sedang berurusan secara diplomatik dengan pihak kepausan (papacy).

Dan Niccolo adalah orang terbaik, kerana berdarah Venice (yang cenderung ke arah Katolik). Niccolo keluar meninggalkan Venice bersama Marco.

Mereka singgah sekejap di kota Acre (sekitar 160 kilometer dari bandar Jerusalem) untuk mendapat minyak suci dari Gereja Makam Suci (permintaan Kublai sebenarnya).

Mereka bergerak melalui jalan darat untuk kembali ke bandar raya Shangdu, dimana Marco akhirnya bertemu dengan Kublai Khan (Kooijman, et al., 2008).

Seperti yang diceritakan, Marco menambat hati Kublai melalui kepintaran dan rendah diri. Dua sifat ini diajar ibundanya, Nicole… secara tidak langsung, menjadi sesuai dengan sistem pemerintahan Kublai.

Untuk pengetahuan semua, Kublai amat bergantung pada orang luar untuk menjadi anggota-anggota penting dalam institusi kerajaan.

Anggota-anggota ini tidak boleh dibeli pembesar Mongol yang lain… kerana mereka setia pada Kublai.

Mereka juga tidak mampu menandingi kedaulatan Kublai, kerana dahi mereka terlalu licin untuk dihormati warga Mongol. Pandai macam mana pun, mereka tetap “orang luar”.

Jadi suka atau tidak, mereka setia pada Kublai yang memberi ganjaran sangat setimpal.

Melalui sistem ini, Marco mendapat tempat sebagai pemungut cukai. Sifat amanah menaikkan pangkatnya menjadi pegawai diplomasi, sampai dihantar ke kota Hangzhou.

Bertahun-tahun keluarga Polo menghamburkan kesetiaan pada Kublai, yang sengaja memastikan mereka senantiasa sibuk dengan urusan empayar (supaya mereka tidak keluar menabur bakti untuk empayar lain).

Marco dikehendaki buat itu ini, seperti menghantar seorang puteri ke Parsi supaya dapat berkahwin dengan Arghun.

Misi ini selesai pada tahun 1295. Dan mereka tidak kembali ke Shangdu, oleh kerana kemangkatan Kublai yang meruntuhkan Empayar Mongol.

RUJUKAN:

Bergreen, L. (2007). Marco Polo: From Venice to Xanadu. Knopf. Halaman 36.

Kooijman, J. (2008). Mind the Screen: media Concepts According to Thomas Elsaesser. Amsterdam University Press. Halaman 328.


Ai Vist Lo Lop: Lagu Rakyat Eropah Berbaur Sindiran Marhaen Terhadap Elitis?

“Ai Vist Lo Lop” adalah antara lagu rakyat yang terdapat di benua Eropah. Menurut Kamus Dewan Edisi Keempat, “lagu rakyat” ditakrifkan sebagai “irama suara dan senikatanya yang telah dinyanyikan secara turun-temurun”.

Lagu tersebut adalah dalam Occitan iaitu sebuah bahasa yang dituturkan sehingga 6 juta orang di sekitar Perancis, Monako, Sepanyol dan Itali. Untuk pengetahuan, kawasan tersebut secara sejarahnya adalah bernama Occitania.

Untuk artikel kali ini, kami hendak menyampaikan tentang senikata lagu yang berusia ratusan tahun. Ada dakwaan mengatakan lagu tersebut mengisahkan tentang sindiran rakyat terhadap golongan atasan pada masa itu.

Persoalannya, siapakah golongan atasan yang dimaksudkan? Artikel ini akan menjawab sedikit persoalan kita. Bacalah dengan tenang.

SENIKATA “AI VIST LO LOP”

Bahasa Occitan:
Ai vist lo lop, lo rainard, la lèbre,
Ai vist lo lop, lo rainard dançar,
Totei tres fasián lo torn de l’aubre,
Ai vist lo lop, lo rainard, la lèbre,
Totei tres fasián lo torn de l’aubre,
Fasián lo torn dau boisson folhat,
Aquí trimam tota l’annada,
Per se ganhar quauquei sòus,
Rèn que dins una mesada,
Ai vist lo lop, lo rainal, la lèbre,
Nos i fotèm tot pel cuol,
Ai vist lo lèbre, lo rainal, lo lop.
Terjemahan Bahasa Melayu?
Ku terlihat serigala, musang dan arnab,
Ku terlihat serigala dan musang menari,
Kesemua tiga keliling pokok,
Ku terlihat serigala, musang dan arnab,
Kesemua tiga keliling pokok,
Keliling belukar yang bercambah,
Sini setahun diisi dengan kerja,
Untuk mencari beberapa sen,
Sebulan ku tak melihat apapun,
Bila ku terlihat serigala, musang dan arnab,
Tiada apa pun yang tinggal,
Ku terlihat arnab, musang dan serigala.

MEMBEDAH RANGKAP PERTAMA

Terdapat tiga watak dalam senikata tersebut. Watak tersebut adalah “ku”, “serigala”, “musang” dan “arnab”. Perkataan “ku” yang bermaksud “aku” itu mewakili rakyat manakala selebihnya adalah golongan atasan di Occitania.

Siapakah golongan atasan yang merujuk kepada “serigala”, “musang” dan “arnab”? Untuk pengetahuan, “serigala” merujuk kepada “Raja” manakala “musang” dan “arnab” masing-masing merujuk kepada “Agamawan” dan “Tuan Tanah”.

Senikata “Kesemua tiga keliling pokok” membawa maksud Raja, Agamawan dan Tuan Tanah bersama-sama dalam mengerumuni harta pencarian rakyat. Mereka ingin mengambil harta tersebut.

MEMBEDAH RANGKAP KEDUA

Rangkap ini mengisahkan tentang kehidupan pada masa dahulu. Rakyat pada itu membanting tulang dengan bekerja sepanjang masa. Pekerjaan yang dilakukan hanyalah mencukupi untuk makan seharian.

Rakyat pada masa tersebut bekerja dengan aman dan damai selama hampir tiga puluh hari. Setelah hari terakhir pada setiap bulan, sang Raja, Agamawan dan Tuan Tanah datang menemui mereka.

Senikata “Tiada apa pun yang tinggal” membawa maksud harta pencarian telah habis diberikan kepada Raja, Agamawan dan Tuan Tanah. Pemberian tersebut diberinama sebagai “cukai”.

Senikata “Ku terlihat arnab, musang dan serigala” membawa maksud cukai telah diberikan kepada Tuan Tanah (Arnab). Tuan Tanah membahagikan sedikit cukai kepada Agamawan (Musang). Akhirnya, lebihannya diberikan kepada Raja (Serigala).

KENAPA ARNAB, MUSANG DAN SERIGALA?

Arnab membawa maksud “Tuan Tanah”. Dalam dunia haiwan, arnab tinggal di semua tempat. Arnab menjadi mangsa kepada musang dan serigala. Walaupun begitu, arnab juga boleh menyerang haiwan lain.

Musang membawa maksud “Agamawan”. Untuk kes di Occitania, agamawan yang dimaksudkan adalah gereja. Dalam dunia haiwan, musang juga adalah haiwan pemangsa seperti serigala. Yang membezakan adalah, serigala bermuka ganas manakala musang bermuka baik.

Serigala membawa maksud “Raja”. Dalam dunia haiwan, serigala hidup secara berkumpulan. Sekumpulan serigala akan membentuk kerajaan, di mana serigala yang terkuat akan menjadi rajanya. Serigala lain pula dilantik sebagai bangsawan.

PADA MASA KINI

Lagu tersebut dipercayai wujud pada abad ke-12 di Occitania. Pada masa kini, banyak penyanyi yang mengambil lagu tersebut lalu dipersembahkan mengikut kreativiti masing-masing.

Sebagai contoh, In Extremo. In Extremo adalah kumpulan pemuzik yang berasal dari Berlin, Jerman. Mereka menggabungkan lagu tradisi zaman pertengahan dengan muzik rock. Muzik tersebut memakai peralatan tradisi seperti harp, beg paip dan sebagainya.

Selain itu, Flos Florum. Flos Florum adalah kumpulan pemuzik yang berasal dari Rusia. Mereka menggabungkan lagu tradisi zaman pertengahan dengan muzik rock. Muzik tersebut juga memakai peralatan muzik tradisional.

Untuk lagu “Ai Vist Lo Lopt” versi In Extremo, boleh ditonton di:

Untuk versi Flos Florum, boleh ditonton di:

Untuk versi Flos Florum versi terbaharu, boleh ditonton di:

Sejujurnya, penulis lebih suka versi di bawah. Sila dengar pada minit 1:25.

AKHIR KATA

Kesimpulannya, itu adalah isi kandungan dalam lagu “Ai Vist Lo Lop”. Lagu rakyat memberi gambaran kepada keadaan sekeliling pada masa tersebut. Untuk kes ini, lagu yang bermaksud “Ku Terlihat Serigala” secara ringkasnya mengisahkan kezaliman orang atasan terhadap rakyatnya.

Pada pendapat anda, apakah isikandungan lain bagi lagu tersebut? Apakah di tempat anda mempunyai lagu seperti “Ai Vist Lo Lop”? Harap berikan maklumbalas anda kepada kami di dalam ruangan komen di bawah.


Benarkah Usia Lelaki Ini Berusia Lebih 200 Tahun?

Dalam Islam, kita difahamkan pada zaman dahulu terdapat ramai para Anbia yang usianya sangat panjang hingga menjangkaui ratusan tahun, tetapi tahukah anda pada zaman moden juga terdapat dakwaan yang hampir serupa.

Benar atau tidak, tiada sesiapa mengetahuinya hingga sekarang. Tetapi sebagai seorang Muslim kita tiada keraguan mengenai usia nabi-nabi walaupun tiada larangan untuk dibahaskan.

Li Ching Yuen, merupakan seorang pakar herba, guru seni bela diri dan taktika daril China yang telah meninggal pada tahun 1933 tetapi tarikh lahir sebenar beliau telah masih menjadi pertikaian ramai pihak sehingga hari ini.

Artikel New York Times pada tahun 1930 menyatakan bahawa terdapat catatan klasik Cina bertarikh tahun 1827 yang tertera ucapan tahniah dari pihak kerajaan kepadanya pada hari ulang tahunnya yang ke-150 (yang akan menjadikan tahun kelahirannya pada tahun 1677).

Dua tahun sebelum itu, seorang wartawan dari akhbar yang sama telah menemu ramah seorang lelaki tua dari kejiranan yang sama dengan Li, lelaki itu menegaskan bahawa datuk mereka sendiri mengenali Li sebagai pemuda yang pada masa itu sedang membesar menjadi orang dewasa.

Li sendiri mengakui beliau dilahirkan sekitar tahun 1736, hampir enam dekad kemudian daripada apa yang pernah dinyatakan oleh pemerintah China.

Terdapat banyak dokumentasi mengenai kelahirannya yang didakwa seawal tahun 1677. Ini ditegaskan oleh Wu Chung-chieh, seorang profesor di Universiti Chengdu. Sama ada benar atau tidak, kisah Li Ching Yuen memang menarik perhatian ramai.

Bahkan ia menarik para saintis untuk giat berusaha mengkaji tentang kepentingan amalan pengambilan herba tradisional Cina serta teknik pernafasan untuk umur panjang walaupun setakat ini tiada sebarang bukti mampu menjelaskan adakah ia benar atau tidak.

Menurut salah seorang murid Li, gurunya itu mendakwa beliau pernah menemui seorang lelaki berusia 500 tahun yang mengajarnya latihan teknik Qigong dan mengajarkan beberapa teknik bernafas yang membantu memanjangkan usianya hingga mencapai ke tahap rekod dunia.

Antara kata-kata ungkapan Li –

“Jadikan hatimu tenang seperti air, duduk seperti kura-kura, berjalan dengan lurus seperti burung merpati dan tidur seperti anjing.”

Itu adalah petikan kata-kata terkenal dari Li ketika ditanya mengenai rahsia umur panjangnya. Dia memberikan jawapan ini kepada Wu Pei Fu, seorang panglima perang yang menjemput Li ke rumahnya untuk mengetahui rahsia umur panjang.

Li percaya bahawa ketenangan dalaman dan kedamaian jiwa yang digabungkan dengan beberapa teknik mengawal pernafasan (Qigong) adalah rahsia untuk mendapatkan umur yang panjang.

Dia adalah orang yang berpegang kepada kepercayaan terhadap kuasa dan zat cendawan hingga ke akhir hayatnya. Dia memilih cendawan liar dan reishi merah atau lingzhi. Inilah asas utama herba kesihatan yang berasal dari kepercayaan kaum Cina kuno.

Penduduk di wilayah-wilayah China pinggir kota telah bergantung kepada hasil tumbuhan cendawan seperti cordyceps (fungus) selama ribuan tahun. Mereka mendakwa ia membantu meningkatkan tahap kekuatan tenaga dan boleh membantu meningkatkan prestasi seksual (ED). Ia juga bahkan dianggap mampu melawan barah, menurunkan kandungan gula dalam darah dan bertindak sebagai pengencer darah.

Banyak klaim yang mungkin boleh diambil kira kerana disokong oleh sains moden. Sebagaimana difahamkan bahawa cendawan mempunyai kemampuan antioksidan yang kuat dan kebanyakan cendawan mempunyai kandungan vitamin D yang tinggi.

Pengetahuan tentang pemakanan moden berkenaan apa yang menjadi makanannya dipadankan dengan kesan dari latihan kawalan pernafasan Qigong memberi satu teori dan idea bahawa betapa dia mengamalkan gaya hidup sihat yang tegas.

Dia juga bersenam setiap hari dan tinggal di kawasan luar bandar. Pada dasarnya dia mengamalkan gaya hidup yang lebih bersih berbanding dengan kelaziman manusia yang tinggal di dunia era perindustrian moden.

Difahamkan, pada usia 72 tahun iaitu tahun 1749, dia pernah menyertai pasukan tentera di bawah Panglima wilayah Yeuh Jong Chyi sebagai seorang guru seni bela diri dan sebagai penasihat taktikal. Dia meninggal dunia pada 6 Mei 1933, di Kai Xian, Sichuan, Republik China dan meninggalkan isterinya yang ke-24, seorang wanita 60 tahun.

Li dilaporkan mempunyai 24 orang isteri sepanjang hidupnya, dan melahirkan kira-kira 200 orang anak, sepanjang hayatnya Li telah menguburkan 23 orang isteri hinggalah dia sendiri meninggal dunia.

Li mendakwa dia dilahirkan pada tahun 1736, walaupun beberapa laporan kontroversi menunjukkan tahun kelahirannya bermula pada tahun 1677.

Berdasarkan kedua-dua kes tersebut, dia mungkin hidup sekitar 197 atau 256 tahun, dimana ia mengatasi rekod dan laporan rasmi dan sah ketika ini iaitu 122 tahun, rekod yang dipegang oleh Jeanne Calment, seorang wanita Perancis.

Namun sudah tentu akan terdapat keraguan kerana Li pada akhir usianya dikatakan masih kelihatan seperti seusia 60an, justeru, pakar gerontologi dan pakar sentiasa meragui dakwaan ini.

Menurut mereka, teori untuk mencapai umur yang lebih lama dengan mengikuti falsafah, diet dan amalan spiritual tertentu, yang kebiasaannya hanya sering popular di Asia Timur, kebiasaannya merupakan dakwaan yang tidak berasas dan tidak munasabah.


Penangan Erdoganist, Realiti Sebuah Geopolitik/Realpolitik

Sebenarnya teman malas nak layan orang yang triggered pasal post Afrin tu. Biasalah, mana ada post teman yang orang tak triggered. Kalau semua nak layan, tak cukup 24 jam sehari.

Siakap Geli pun pergi naikkan hantaran teman. Tapi dah padam sebab tahu pun penangan Erdoganist ni. Tapi tak apa, teman ni oportunis, kalau boleh menambah perisa, teman tambah. Ini peluang untuk berkongsi lagi secara detail. Kita nak berkongsi je, bukan macam orang yang bergantung pada rezeki dari dakyah di alam maya.

Sebenarnya tulis panjang-panjang cuma nak menerangkan kepada khalayak tentang sebab utama Erdogan menyerang Afrin, dan apa kaitannya dengan Perang Syria. Main point dia ialah “kumpulan PKK/YPG merupakan ancaman kepada Erdogan”. That’s it. Full stop.

Yang kome tu tak habis-habis bergaduh pasal PKK/YPG ni Sunni ke Syiah ke Komunis ke Sekular tu dah kenapa? Adakah itu akan mengubah premis “PKK/YPG ancaman kepada Erdogan”? Tak kan?

Dan satu lagi point, yang teman sentiasa ulang dalam semua hantaran ialah bahawa tindakan pemimpin negara, tak kira Erdogan ke, Putin ke, Rouhani ke, Trump ke, Theresa May ke, adalah sentiasa dipengaruhi oleh pertimbangan realpolitik.

Apa maksud realpolitik? Ia bermaksud percaturan politik yang dibuat berdasarkan faktor kuasa. Perubahan dalam imbangan kuasa (“balance of power”) akan menyebabkan pemimpin negara mengambil tindakan di luar kebiasaan.

Yang diceritakan ialah sains politik antarabangsa, tentang sebab-musabab (“causality”) kejadian. Orang IR buat analisis ada kerangka dia. Kita bukan buat ulasan berdasarkan berita dan ambil mana yang bunyinya lebih sedap, yang lebih menepati cita rasa kita.

Macam Hawkings cerita pasal “multiverse” dan “Black Hole”, dia bukan main bantai je, kesimpulan dibuat berdasarkan formula tertentu. Begitu juga dengan ulama yang keluarkan fatwa berpandukan manhaj tertentu. Tapi dalam mencakna politik antarabangsa, kebanyakan ulama tak dapat menerangkan sebab-musabab kejadian di Syria, maka kita memerlukan panduan kerangka/model sains hubungan antarabangsa.

Teman malas nak cerita panjang-panjang, kome baca je lah model yang teman pakai ni. Ini kerangka “neo-classical realism” yang khas digunakan untuk memahami tindak tanduk negara. Jadi teman guna model ni untuk melihat apakah faktor-faktor yang mendorong Erdogan menyerang Afrin.

Faktor ideologi dan sentimen sektarian bukannya tak penting, penting lah juga. Cuma kalau dibandingkan dengan faktor sistemik, ia hanya faktor sekunder saja. Nak kata Erdogan menyerang Afrin sebab nak menegakkan syiar Ahlussunnah? Habis selama Erdogan berkuasa sejak 2003, kenapa nak tunggu sampai 2016-2018 baru serang? Apakah “triggering point” berdasarkan logik sektarian? Siapa boleh terangkan?

Soal FSA tu takfiri atau tidak, itu tanggapan teman terhadap deme. Ia sedikit pun tidak mempengaruhi pengoperasian model tersebut. Deme takfiri ke Sunni ke Syiah ke, peranan deme masih sama iaitu sekutu kepada Erdogan. Betul atau tidak? Kalau tak puas hati buat je lah post pasal “FSA Bukan Takfiri, FSA Singa Islam”. Tapi hok tu pun tak ada kena dengan hujah teras (“core argument”) post teman.

Jadi analisis teman adalah untuk memberi pencerahan kepada persoalan “kenapa Erdogan melancarkan Operation Olive Branch pada sekian masa”. Yang kome cerita ke laut tu dah kenapa.

Jangan kata pula model ni buatan orang Barat tak boleh pakai untuk mencakna isu Timur Tengah. Model analisis ialah alat yang membantu kita melihat, umpama cermin mata dan teleskop. Takkan cermin mata pun ada beza akidah kot?

Ya, keterbatasan (“limitation”) model ini ialah ia bersifat positivis. Tapi jangan pula ada mana-mana intelektual agung nak ambil kesempatan kata teman bias lah positivist lah bagai. Memanglah ada kerangka analisis yang bukan bersifat positivis, tapi hok ni pun orang pening sampai maki hamun, hok yang jauh lebih rumit tu mahu deme terjun terus.

Peace no war. Ingat, dalam Surah al-Hujurat Allah sebut kalau ada dua golongan beriman bertelingkah maka damaikan, bukan keruhkan. Kekalkan adab dalam perbincangan, insya Allah kita jadi pandai bersama-sama.


Sistem Perhambaan Alam Melayu

1. Perasan dalam seminggu ini, ada dua artikel lama tentang perhambaan yang menjadi amalan di Alam Melayu tersebar semula.

2. Di dalam artikel tersebut ditulis tentang bagaimana Melayu memperhambakan orang Asli hingga menyebabkan konflik antara keduanya dalam satu peperangan yang dinamakan Perang Sangkil.

3. Ia juga menyebut bahawa JWW Birch dibunuh kerana cuba menghapuskan perhambaan di Perak, terutamanya di Pasir Salak.

4. Ada artikel lain pula memetik tulisan Abdullah Munshi, seorang perawi Melayu tentang hamba Melayu yang dijual di pasar di Singapura.

5. Sebelum artikel ini diteruskan, perlu dijelaskan terlebih dahulu ini bukanlah satu bentuk penafian tentang kewujudan sistem perhambaan di dalam Alam Melayu.

6. Tulisan ini juga tidaklah cuba memaksa pembaca menerima sistem perhambaan sebagai sesuatu yang perlu wujud, sekalipun ia adalah amalan yang normal ketika itu, bukan sahaja di Alam Melayu, malah di seluruh dunia, lebih-lebih oleh empayar-empayar besar dunia ketika itu. Perhambaan adalah perhambaan, tidak kira bagaimana ia dilaksanakan, tetapi di antara banyak amalan perhambaan, wujud perbezaan yang perlu diperjelaskan antaranya bagi membuang aspek ‘taboo’ apabila membicarakan tentang perkara ini.

7. Artikel ini merujuk kepada dua sumber dan sumber sampingan yang didatangkan bersamanya iaitu himpunan jurnal oleh Sherard Osborn, seorang Laksamana Tentara Laut DiRaja British, juga seorang penjelajah yang bertajuk “My Jounal in Malayan Waters, or The Blockade of Quedah” dan “Quedah or Stray Leaves, from a Journal In Malayan Waters”.

8. Di dalam jurnal ini ada memuatkan dapatannya aktiviti perhambaan memang telah lama wujud di kalangan Melayu, dan bagaimana ia berbeza dengan sistem perhambaan dua empayar lain iaitu Portugis dan Belanda.

9. Osborn menyatakan secara jelas bagaimana naratif hamba adalah satu bentuk dagangan komoditi dan komersial sejak Portugis tiba, manakala perhambaan telah dimasyhurkan sebagai satu industri apabila Belanda mendatangi Nusantara.

10. Secara amnya, Osborn cuha menjelaskan bagaimana sistem perhambaan penjajah; Belanda dan Portugis amat berbeza dari sistem perhambaan Melayu di Alam Melayu.

11. Seperti yang telah dijelaskan, sistem perhambaan penjajah melihat hamba sebagai aset dan komoditi semata-mata. Hamba mereka dikerjakan sehingga mati akibat bebanan kerja berat yang dikerah ke atas mereka, manakala hamba di mata seorang tuan Melayu mereka merupakan jalan keluar dari kesusahan dan kesempitan hidup.

12. Manakala seorang hamba kepada Melayu bukanlah dijadikan hamba tanpa sebab. Mereka diperhambakan kerana membalas budi; kerana diberikan tanggungan lengkap harfiah dan lahiriah; atas makanan, tanah, tempat tinggal, jaminan keselamatan, dikekalkan di dalam lingkup sosial oleh tuan mereka.

13. Hamba kepada Melayu juga kerana membayar hutang dan sebagai tebusan dijadikan tawanan perang. Mereka dibenarkan hidup tanpa belenggu dan tidak pula dikurung apabila mahu. Hamba ini boleh dibebaskan bila sampai masanya, dan hamba itu pula boleh membeli kebebasan yang mereka mahu.

14. Portugis dan Belanda kemudian tiba dan mengambil kesempatan di atas wujudnya sistem perhambaan Melayu ini untuk dijadikan alat kolonial mereka. Hamba-hamba yang asalnya bekerja dengan Melayu dirampas dari tuan masing-masing untuk kemudian dikerjakan sehingga mati di ladang lada hitam di tanah jajahan mereka.

15. Usai penjajahan Melaka oleh Portugis, hamba-hamba milik tuan-tuan Melayu dikerah untuk bekerja menegakkan tembok A Farmosa selain membangunkan infrastruktur lain di Melaka ketika itu. Mereka ini bekerja untuk tuan-tuan mereka selaku subkontraktor yang membangunkan semula kota Melaka selepas Portugis berjaya menduduki Melaka.

16. Perkara ini turut diperjelaskan oleh Anthony Reid di dalam bukunya; Southeast Asia in The Early Modern Era: Trade, Power, and Belief yang memetik sumber travelog Francesco Del Bocchier yang mencatatkan kadar bayaran terhadap hamba yang dikerah bekerja membangunkan A Farmosa, serta bagaimana para hamba ini membayar hutang dengan cara bekerja sebagai hamba di Melaka.

17. Sememangnya sekalipun hamba-hamba ini dibayar oleh Portugis ebagaimana mereka dibayar oleh tuan Melayu mereka, bekerja sebagai hamba adalah antara pilihan yang tinggal pasca kejatuhan Melaka ke tangan Portugis kerana keperluan membina semula infrasruktur, juga sementara menunggu pedagang kembali ke Melaka untuk menyuburkan kembali pelabuhan dengan pelbagai perniagaan dan peluang pekerjaan.

18. Belanda pula memberikan erti baru kepada sistem perhambaan ini. Secara rasmi, luarannya Belanda menyatakan bahawa mereka hadir ke Tanah Melayu dan Nusantara kononnya untuk membebaskan kebanyakkannya penduduk asal dan pemilik tanah sebenar di kepulauan jajahan mereka, namun ia lebih kepada propaganda semata-mata.

19. Kerajaan Belanda menyatakan bahawa mereka tidak mengiktiraf perhambaan, tetapi cara mereka melakukannya sangat licik. Hamba-hamba dirampas dari tuan Melayu, kemudian diserahkan pula kepada tuan-tuan kolonial mereka sendiri untuk dikerah secara paksa di ladang-ladang sehingga mati.

20. Dengan cara ini, kerajaan Belanda selamat dari dipersalahkan, namun keuntungan maksima dapat mereka perolehi kerana ladang-ladang mereka dioperasikan secara optimum tanpa kos buruh. Mereka juga tidak perlu bergantung harap kepada pemilik hamba atau tuan-tuan hamba ini lagi kerana mereka sendiri memperdagangkan hamba ini terus untuk para kolonial mereka.

21. Komoditi hamba ini juga dijual beli secara komersial di segenap jajahan koloni mereka dan lain-lain tempat, amalan sama yang dipraktikkan ke atas hamba dari Afrika yang dikerah bekerja di ladang tebu milik kolonial Portugis di Rio De Jeneiro, Brazil, dan kolonial Sepanyol di Havana, Cuba.

22. Di Kedah misalnya, dengan kehadiran koloni penjajah, hamba-hamba Melayu ini sendiri melihat menjadi hamba adalah jalan keluar untuk kekal hidup, kerana mereka sendiri tidak ada banyak pilihan. Sama ada terus diburu dan dimangsakan oleh Siam yang memandang Melayu sebagai pemberontak, digantung dan dibunuh pula oleh penjajah Eropah kerana dianggap sebagai lanun ataupun melarikan diri dengan mana-mana ‘nicodar prahu’ atau ‘nakhoda perahu’ dan merelakan diri sendiri dijual beli untuk selamat dari semua ini. Industri perhambaan di Tanah Melayu berkembang pesat kerana isu sebegini.

23. Apabila dipaksa dan disuburkan oleh penjajah atas nama perniagaan dan industri, hamba-hamba Melayu ini tadi ada juga yang diambil kesempatan oleh penjual hamba dari kalangan Melayu juga untuk diletakkan nilai secara lahiriah, didagangkan serta ditebus atas nilai wang, pastinya matawang penjajah.

24. Ini menjelaskan pula apa yang diceritakan oleh Abdullah Munshi tentang apa yang dilihatnya sendiri bagaimana hamba dan keluarga hamba ini didagangkan di pasar terbuka di Singapura di dalam magnum opus beliau, ‘Hikayat Abdullah’.

25. Imej dan gambaran perspektif tentang dosa kekejaman aktiviti perhambaan Melayu dimomokkan semata-mata bagi melindungi hakikat perhambaan yang penjajah ini sendiri pernah kerahkan ke atas Tanah Melayu dan segenap Nusantara sendiri.

26. Perang Sangkil yang dipetik di dalam sebuah artikel tentang perhambaan di Alam Melayu bukanlah satu bentuk ‘full fledge war’. Ia lebih kepada konflik berterusan antara ‘slave riders’ dari etnik Rawa Sumatera yang hadir mendiami Selatan Perak, di mana mereka cuba mengambil kesempatan ke atas Orang Asli dari suku Semai dan Jahut.

27. Berlaku semasa keberadaan Belanda sebelum ketibaan Inggeris, ia adalah salah satu contoh bagaimana hamba ketika itu dilihat sebagai komoditi yang diburu dan diperdagangkan. Keadaan ekonomi semasa penjajahan Belanda di Nusantara mencambahkan ‘slave riders’ yang lebih tamak dan mengambil kesempatan ke atas Orang Asli yang mendiami hutan-hutan di sekitar Perak.

28. Orang Asli ini melancarkan siri serangan gerilla bagi menangani ancaman ‘slave riders’ ini, namun terpaksa berundur ke hutan Pahang bagi menyelamatkan diri.

29. Kisah-kisah sebeginilah yang dijadikan modal oleh Inggeris pula yang tiba ke Tanah Melayu, kononnya atas dasar melunaskan ‘white man’s burden’ mereka hadir juga kononnya demi membangunkan masyarakat asal Tanah Melayu yang lebih moden dan bertamadun.

30. Benar, salah satu sebab JWW Birch dibunuh adalah kerana salah satunya kerana mahu menghapuskan perhambaan. Namun sebab utama Birch dibunuh adalah kerana kebiadapannya kepada janji asal kepada Sultan, tidak mahu akur kepada adat tradisi Melayu, kuat minum dan keras melayan orang Melayu.

31. Malah hasrat menghapuskan perhambaan di kalangan orang Melayu bukanlah bermakna Inggeris tidak pula mengeksploitasi sistem hamba sedia ada demi kepentingan mereka.

32. Kerana tahu akan kedegilan dan keras kepala Melayu tidak mahu diperhambakan mereka, Inggeris membawa hamba dari segenap pelusuk jajahan empayar mereka; dari India untuk dikerah serta menggaji pula Cina dari Tanah Besar untuk mengerjakan lombong-lombong yang memberi nyawa bijih timah kepada usaha perluasan kuasa empayar British ke seluruh dunia.

33. Atas sebab itu dan demi mengaburi objektif sebenar mereka, timbul naratif Melayu malas dan tidak suka bekerja. Naratif negatif sebegini sama nadanya apabila raksasa putih dari Eropah ini menggunakan istilah lanun bagi memberikan gambaran negatif kepada pelaut-pelaut dengan jong-jong Melayu yang menguasai Selat Melaka dan perairan sekitar Nusantara.

34. Berkenaan istilah lanun, Osborn menyentuh sedikit bagaimana pelayar Melayu dengan kapal mereka ini telah lama ada sebelum kehadiran penjajah. Bagi beliau adalah menghairankan bagaimana begitu banyak sekali kapal-kapal yang keluar masuk membawa hasil dagangan bebas keluar masuk pelabuhan di Melaka dan Singapura hingga memakmurkan Tanah Melayu dan segenap Nusantara sebelum ketibaan Portugis dan Belanda yang cuba menjadi tuan di Tanah Melayu.

35. Pada Osborn, jika aktiviti pelanunan oleh Melayu dan pelaut-pelaut Nusantara menjadikan perairan Nusantara begitu merbahaya, mengapa kapal-kapal dagangan ini tidak pula diganggu, disamun dan dimusnahkam oleh lanun-lanun ini tadi?

36. Jika perairan Nusantara terutamanya laluan Selat Melaka dihurungi lanun, mengapa Melaka, Singapura, Acheh boleh berkembang pesat, hingga Melaka sendiri terkenal sebagai entreport terkemuka tempat singgah dan berkelana pedagang-pedagang seluruh dunia, dengan kapal laut masing-masing, berjual beli dan kembali dengan kaya-raya ke negara asal dengan selamat, hingga mereka kembali semula berdagang di Nusantara?

37. Ia seterusnya membawa kepada pengaruh agama Islam di Nusantara. Osborn menyatakan di dalam jurnalnya bahawa kedatangan Islam ke Nusantara turut memainkan peranan dalam memberi definasi berbeza hamba di dalam Islam.

38. Beliau turut menggambarkan bagaimana sistem hamba di kalangan penduduk Nusantara berada dalam bentuk yang jauh berbeza dari sistem perhambaan bawaan Portugis dan Belanda. Tidak keterlaluan untuk diringkaskan bahawa hubungan tuan Melayu dengan hambanya adalah satu bentuk simbiosis majikan-pekerja, manakala tuan kolonial Eropah ke atas hamba mereka pula adalah satu bentuk paksaan yang keras, satu hubungan penjajah-dijajah yang memeritkan.

39. Malah, Islam menurutnya berkembang lebih pesat dan meluas disegenap Nusantara sejak Portugis menjajah Melaka. Ini kerana ramai yang meyedari perbezaan layanan Portugis menjolok agama Kristian di dalam diri mereka berbanding cara agama Muhamad (Islam) mendekati diri mereka.

40. Perkembangan pesat pengaruh Islam ini turut dipengaruhi dengan sifat dan sikap penjajah yang menganggap bukan penganut Kristian sebagai pendosa yang sesat yang perlu dihapuskan.

41. Osborn turut memetik sumber Craufurd yang telah menulis lebih awal tentang sistem perhambaan di Alam Melayu. Beliau dipetik dengan mengatakan bahawa; “Walaupun wujud perbezaan di antara hamba dan orang bebas di kalangan orang Melayu, garis antaranya tidaklah begitu ketara. Hamba kepada orang Melayu tidaklah dimiliki secara mutlak; hamba mereka boleh memiliki dan mewarisi harta, membeli semula kebebasannya dan diiktiraf berdasarkan hak-hak tertentu;”

42. By now, we should not make the colonials sounds like the good guys. Their practice of slavery was one of the worst practices in all of history. But with this being said, we should admit and recognized that we Malay do practice slavery, even before colonials came. By now we should know that there are vast differences between traditional Malay slavery and industrialized European slavery.


Tujuh Tingkatan Jiwa (an-Nafs) dan Tazkiyyah an-Nafs

Tahun baharu dalam kalender Masihi baharu sahaja beberapa hari menjelang, 1 Januari 2018 Masihi bersamaan 13 Rabi’ul Akhir 1439 Hijrah. Apa azam tahun baharu kalian? Marilah kita berdoa kepada Allah SWT agar kita terus diberi nikmat iman, Islam, kekuatan jasmani, rohani dan mental dalam menghadapi pelbagai cabaran baharu yang belum lagi kita ketahui sepanjang tahun baharu ini jika kita dipanjangkan usia, insya Allah. Amin.

Pada artikel kali ini, penulis ingin membincangkan berkenaan keadaan jiwa manusia yang termasuk dalam ilmu tasawwuf. Jiwa atau dalam bahasa Arabnya ialah an-Nafs adalah salah satu daripada empat kompenan yang membina diri seseorang manusia menurut Imam al-Ghazali. Empat kompenan tersebut ialah qolb (hati), ar-Ruh (roh), an-Nafs (jiwa) dan al-‘Aql (akal). Keempat-empat elemen tersebut yang membina identiti seseorang manusia sempurna.

Di dalam al-Qur’an, perkataan “nafs” disebut sebanyak 75 kali dengan beberapa tafsiran. Ada ayat yang ditafsirkan sebagai jiwa (Surah asy-Syams, ayat 7), roh atau nyawa (Surah al-An’am, ayat 93; Surah al-‘Ankabut, ayat 57), diri seseorang manusia atau individu (Surah al-Ma’idah, ayat 32), tingkah laku atau sifat dalaman manusia (Surah ar-Ra’du, ayat 11) dan juga nafsu (Surah Yusuf, ayat 53).

Secara umumnya, tingkatan nafs mempunyai tiga tahap (Nafs Ammarah bi as-Su’, Nafs al-Lawwamah dan Nafs al-Mutma’innah) tetapi ada juga para ulama yang mengkhususkan jiwa manusia kepada tujuh tingkatan. Dalam artikel ini, penulis akan membincangkan setiap tingkatan tersebut dalam kiraan menaik:

Nafs Ammarah bi as-Su’ (The Soul Which Commands Evil)

Tingkatan jiwa yang paling bawah. Jiwa atau nafsu yang sering mengarah kepada kejahatan yang membawa seseorang itu ke arah kebinasaan dirinya sendiri. Jenis jiwa ini disebutkan di dalam al-Qur’an berkenaan kisah isteri pemerintah Mesir ketika zaman Nabi Yusuf AS (Zulaikha), apabila beliau menyedari dosa dan nafsunya seraya berkata:

وَمَا أُبَرِّئُ نَفْسِي ۚ إِنَّ النَّفْسَ لَأَمَّارَةٌ بِالسُّوءِ إِلَّا مَا رَحِمَ رَبِّي ۚ إِنَّ رَبِّي غَفُورٌ رَحِيمٌ۞

“Dan aku tidak membebaskan diriku (daripada kesalahan), kerana sesungguhnya nafsu itu selalu menyuruh kepada kejahatan, kecuali orang-orang yang telah diberi rahmat oleh Tuhanku (maka terselamatlah mereka daripada hasutan nafsu tersebut). Sesungguhnya Tuhanku Maha Pengampun lagi Maha Penyayang.” (Surah Yusuf, ayat 53)

Tiada seorang pun mampu membuang sifat kejahatan dalam dirinya melainkan dengan izin dan hidayah daripada Allah SWT. Allah SWT berfirman:

وَلَوْلَا فَضْلُ اللَّهِ عَلَيْكُمْ وَرَحْمَتُهُ مَا زَكَىٰ مِنْكُمْ مِنْ أَحَدٍ أَبَدًا وَلَٰكِنَّ اللَّهَ يُزَكِّي مَنْ يَشَاءُ۞

“Dan sekiranya tiada sifat kemurahan Allah dan kasih-sayang-Nya terhadap kamu, buat selamanya tidak akan ada seorang pun antara kamu yang bersih suci (jiwanya), tetapi Allah menyucikan (hati dan jiwa) orang-orang yang dikehendaki-Nya.” (Surah an-Nur, ayat 21).

Jiwa jenis ini sering dipengaruhi oleh syahwat dan kehendak kebendaan. Turut memainkan peranan penting dalam memandu jiwa jenis ini ialah syaitan yang menjanjikan ganjaran dan nikmat duniawi tetapi mengarah kepada kejahatan dan kebatilan dalam bentuk yang disukai oleh manusia. Pemilik jiwa ini tidak berasa bersalah atau berdosa melakukan kejahatan. Walaupun jiwa ini melakukan perkara baik atau amal soleh, tapi lebih bertujuan untuk mendapatkan pujian orang.

Menurut seorang ahli sufi, Shaykh Tosun Bayrak, jiwa ini umpama seorang pencuri yang menyelinap masuk ke dalam sebuah rumah pada waktu malam untuk mencuri. Cara paling mudah untuk mengelakkan kecurian ialah dengan menerangi kawasan rumah dengan memasang lampu pada waktu malam. Ini kerana pencuri kebiasaannya akan melakukan pekerjaannya dalam keadaan gelap. Situasi tersebut sama juga seperti hati, hati yang gelap akan mudah dimasuki hawa nafsu. Cara untuk menerangi hati ialah dengan amalan berzikir dan berasa berdosa dengan kejahatan yang dilakukan supaya tidak melakukannya lagi.

Nafs al-Lawwamah (The Soul That Blames)

Jiwa yang “menyesali.” Jiwa ini lebih baik sedikit daripada Nafs Ammarah bi as-Su’ disebabkan jiwa ini sedar akan ketidaksempurnaan dirinya sendiri. Walau bagaimanapun, keadaan jiwa ini dan imannya sentiasa berubah-ubah; mengingati Allah SWT kemudiannya lalai, taat kemudiannya leka pada perintah Allah SWT, mencintai kemudiannya membenci perkara-perkara mungkar, gembira kemudiannya sedih dengan dosa yang dilakukan, dan begitulah seterusnya perulangan tersebut berlaku. Ini adalah jiwa seorang muslim biasa.

Jiwa jenis ini dinyatakan oleh Allah SWT dengan sumpah-Nya di dalam al-Qur’an:

وَلَا أُقْسِمُ بِالنَّفْسِ اللَّوَّامَةِ۞

“Dan Aku bersumpah dengan jiwa yang menyesali.” (Surah al-Qiyamah, ayat 2)

Seorang tabi’in, Hassan al-Basri pernah berkata: “Adakah kamu sering melihat orang Islam menyesali dirinya sendiri dan berkata, “Adakah aku mahukan semua ini?” “Kenapa aku lakukan perkara (mungkar) ini?” “Adakah perbuatan ini lebih baik dilakukan daripada perbuatan itu?” Ini menunjukkan bahawa jiwa pada tahap ini adalah jiwa yang mempersoalkan sesuatu perkara atau perbuatan dari segi hukum dan akhlak sebelum melakukannya. Jika dia melakukan sesuatu yang mungkar, maka dia akan menyesalinya dan bertaubat, tetapi kemudiannya dia kembali mengulangi perbuatan mungkar tersebut disebabkan oleh desakan hawa nafsunya yang tidak mampu dikawal.

Jiwa ini diibaratkan seperti seorang yang ketagih sesuatu yang buruk dan memudaratkan seperti rokok dan arak, mereka sedar keburukan perbuatan mereka dan cuba untuk berubah untuk tidak melakukannya, tetapi perubahan mereka tidak kekal lama disebabkan azam dan sifat istiqamah mereka tidak berterusan. Apa yang membezakan jiwa ini dengan nafs Ammarah bi as-Su’ ialah jiwa ini sedar akan dosa dan keburukan perbuatan yang mereka lakukan dan cuba untuk berubah.

Nafs al-Mulhimmah (The Inspired Self)

Jiwa yang diilhamkan (ke jalan kebaikan). Ini berlaku apabila seseorang itu mudah menerima ilham daripada Allah SWT untuk melaksanakan amal soleh. Allah SWT berfirman:

وَنَفْسٍ وَمَا سَوَّاهَا۞ فَأَلْهَمَهَا فُجُورَهَا وَتَقْوَاهَا۞ قَدْ أَفْلَحَ مَنْ زَكَّاهَا۞ وَقَدْ خَابَ مَنْ دَسَّاهَا۞

“Dan jiwa serta penyempurnaannya (ciptaannya), Maka Allah mengilhamkan kepada jiwa itu (jalan) kefasikan dan ketakwaannya. Sesungguhnya beruntunglah orang yang menyucikan jiwa itu, Dan sesungguhnya merugilah orang yang mengotorinya.” (Surah asy-Syams, ayat 7-10)

Mereka yang dikurniakan ilham daripada Allah SWT akan sentiasa berinspirasi dan gembira melaksanakan amal soleh seperti berzikir, beristighfar, membetulkan niat dan bertaubat. Pada peringkat jiwa ini, seseorang itu mula merasakan ketenangan dan kenikmatan dalam setiap ibadat yang dilakukannya.

Nafs al-Mutma’innah (The Soul at Peace)

Jiwa yang tenang kerana keimanannya yang jitu dan amal solehnya yang istiqamah dan khusyuk. Firman Allah SWT:

يَا أَيَّتُهَا النَّفْسُ الْمُطْمَئِنَّةُ۞ ارْجِعِي إِلَىٰ رَبِّكِ رَاضِيَةً مَرْضِيَّةً۞

“Wahai jiwa yang tenang dan tenteram! Kembalilah kepada Tuhanmu dalam keadaan senang dan disenangi.” (Surah al-Fajr, ayat 27-28)

Mereka yang mencapai tahap jiwa ini adalah orang-orang mukmin yang mencapai ketenangan jiwa sepertimana janji Allah SWT. Mereka dikurniakan malaikat untuk membantu dan membimbing mereka ke jalan amal soleh dan kebaikan, serta menjauhkan mereka daripada segala kemungkaran dan menunjukkan kepada mereka keburukan dan kesan kemungkaran dan kejahatan. Pemilik jiwa ini sentiasa tunduk dan patuh pada segala perintah Allah SWT tanpa ketidakpuasan hati atau mengeluh, dan iman mereka tidak akan “bergelombang.” Pada peringkat jiwa ini, keadaan spiritual seseorang telah menjadi kuat

Nafs ar-Rodiyyah (The Contented Well-Pleased Nafs)

Jiwa yang sentiasa reda akan segala keadaan pahit dan manis yang berlaku ke atas dirinya tanpa perasaan kebencian atau kesakitan. Pemilik jiwa ini sentiasa bersangka baik dengan Allah SWT.

Mereka yang mencapai tahap jiwa ini sentiasa bersifat sabar, bersyukur, tawakal, tawaduk, reda, taat dan patuh pada segala ketentuan Allah SWT. Perwatakan jiwa ini bersifat ceria dan sentiasa berterima kasih. Apabila seseorang mencapai tahap jiwa ini juga, hatinya akan menjadi lembut, kekuatan imannya semakin dalam dan rasa cinta dan syukurnya kepada Allah SWT begitu besar sehingga apa sahaja perkara pahit yang menimpa dirinya ditempuhi dengan reda dan sabar kerana dia menyedari bahawa keampunan, rahmat dan kasih sayang Allah SWT sentiasa menyelubungi dirinya.

Nafs al-Mardiyyah (Nafs Which is Pleasing to God)

Menurut Ibnu Arabi, seorang tokoh sufi, apabila berlaku penyatuan dalaman antara jiwa (nafs) dan roh (soul) maka akan menghasilkan jiwa ini. Mereka yang mencapai tahap jiwa ini akan memperoleh penyatuan dalaman yang sebenar dan mampu melihat dunia ini sebagai satu entiti holistik dengan mampu menahan diri daripada segala keinginan terhadap kebendaan duniawi. Apabila jiwa (nafs) dan roh (soul) seseorang itu bergabung menjadi satu, diri individu tersebut akan menjadi utuh dan pandangannya terhadap dunia menjadi satu dan bertambah jelas.

Jalaluddin al-Rumi, seorang tokoh sufi agung, mengibaratkan pandangan kita terhadap dunia ini akan berpecah-pecah kepada banyak bahagian apabila kita melihatnya melalui serpihan cermin yang pecah. Akan tetapi, jika kesemua serpihan kaca tersebut disusun semula kepada bentuk asalnya menjadi sebuah cermin, maka kita dapat melihat melaluinya hanya satu dunia sahaja. Begitulah juga apa yang akan terjadi kepada sesiapa yang mencapai tahap jiwa ini.

Nafs al-Kamilah (The Perfect Nafs)

Tahap jiwa yang tertinggi bagi seseorang mukmin sehingga mencapai tahap mujahadah. Pemilik jiwa ini tiada kecenderungan terhadap kehendak-kehendak duniawi dan melakukan segala sesuatu hanya untuk mengharapkan keredaan Allah SWT. Firman Allah SWT:

يَا أَيُّهَا الَّذِينَ آمَنُوا مَنْ يَرْتَدَّ مِنْكُمْ عَنْ دِينِهِ فَسَوْفَ يَأْتِي اللَّهُ بِقَوْمٍ يُحِبُّهُمْ وَيُحِبُّونَهُ أَذِلَّةٍ عَلَى الْمُؤْمِنِينَ أَعِزَّةٍ عَلَى الْكَافِرِينَ يُجَاهِدُونَ فِي سَبِيلِ اللَّهِ وَلَا يَخَافُونَ لَوْمَةَ لَائِمٍ ۚ ذَٰلِكَ فَضْلُ اللَّهِ يُؤْتِيهِ مَنْ يَشَاءُ ۚ وَاللَّهُ وَاسِعٌ عَلِيمٌ۞

“Wahai orang-orang yang beriman! Sesiapa yang berpaling dari agamanya, Allah akan mendatangkan kaum yang dicintai-Nya dan mereka pun mencintai Allah, mereka bersikap lemah lembut terhadap orang-orang yang beriman dan bersikap keras terhadap orang-orang kafir. Mereka berjuang di jalan Allah dan tidak takut akan celaan daripada orang yang suka mencela. Itulah kurnia Allah, diberikan-Nya kepada sesiapa yang dikehendaki-Nya, dan Allah maha luas pemberian-Nya dan maha mengetahui.” (Surah al-Ma’idah, ayat 54)

Bagi mereka yang telah mencapai tahap jiwa ini, semua perbuatan mereka adalah kebaikan, kebijaksanaan dan ketaatan kepada Allah SWT. Apabila orang melihat mereka, maka mereka akan mengingati Allah SWT.

Untuk mencapai tahap demi tahap jiwa yang dibincangkan di atas, maka seseorang itu perlu “membersihkan dalaman dan luaran” jiwanya daripada segala sifat mazmumah, dan akhlak-akhlak yang buruk, kemudiannya diisi dan dikembangkan sifat-sifat mahmudah dan akhlak-akhlak mulia dalam dirinya. Proses penyucian jiwa tersebut dikenali dalam bidang sufisme sebagai Tazkiyyah an-Nafs.

Terdapat tiga proses dalam Tazkiyyah an-Nafs iaitu Takholli (Tatohhur), Tahalli (Tahaqquq) dan Tajalli (Takholluq). Proses pertama ialah Takholli iaitu pengosongan jiwa daripada segala sifat tercela, dosa, hawa nafsu yang liar dan kekotoran hati. Proses kedua ialah Tahalli iaitu pengisian dan pengembangan sifat-sifat mahmudah dengan amal-amal soleh sebagaimana yang dituntut oleh al-Qur’an dan as-Sunnah. Seterusnya, proses yang terakhir dikenali sebagai Tajalli iaitu proses seseorang itu menyerap nilai-nilai ketuhanan sehingga mencapai tahap Ihsan dan memancarkannya dalam kehidupan seharian.

Segalanya bermula dengan hati dan niat. Rasulullah SAW pernah bersabda: “Sesungguhnya terdapat segumpal darah di dalam tubuh badan manusia yang mana jika baik keadaannya (dihiasi dengan iman dan sifat-sifat mahmudah), maka baiklah (perbuatan) seluruh badannya, dan jika buruk keadaannya (dipenuhi dosa dan sifat mazmumah), maka buruklah (akhlak) seluruh badannya, ketahuilah bahawa segumpal darah tersebut ialah hati.” (riwayat al-Bukhari). Rasulullah SAW juga bersabda: “Sesungguhnya setiap perbuatan itu dinilai dengan niat.” (riwayat al-Bukhari dan Muslim).

Rasulullah SAW adalah sebaik-baik contoh manusia yang berakhlak mulia dan mencapai tahap penyucian jiwa tertinggi, al-Qur’an sendiri mengesahkannya (Surah al-Qolam, ayat 4; Surah al-Ahzab, ayat 21). Oleh itu, sesiapa yang ingin mencapai tahap tertinggi penyucian jiwa, contohilah setiap amalan dan sunnah baginda.

Persoalannya, pada tahap manakah jiwa kita sekarang? Penulis teringat satu petikan kata-kata ini, tapi tidak pasti siapa yang mengucapkannya iaitu: “Man ‘arofa nafsahu ‘arofa robbahu” (sesiapa yang mengenali dirinya, pasti mengenal Tuhannya). Ini bermaksud semakin seseorang itu mengenali (sifat dan hakikat kejadian) dirinya sendiri, semakin seseorang itu mengenali (taat, beriman kepada) Tuhannya yang maha esa.

Untuk penjelasan lebih lanjut dan lebih mendalam berhubung perbincangan ini, para pembaca bolehlah merujuk sumber-sumber rujukan di bawah:

Sumber rujukan:

– Nota subjek “Islamic Ethics and Sufism” (IXEU 1108/1111) daripada Prof. Madya Dr. Zarrina Sa’ari, Pensyarah Kanan, Jabatan Akidah dan Pemikiran Islam, Akademi Pengajian Islam, Universiti Malaya, Kuala Lumpur. Emel: zarrina@um.edu.my.

– (Dato’ Dr.) Muhammad Afifi al-Akiti, “The Meaning of Nafs,” Belfast, 4 Mei 1997, dalam laman web rasmi Living Islam – Islamic Tradition, pautan: http://www.livingislam.org/nafs.html, diakses pada bulan Disember 2017. Artikel asal daripada laman web rasmi BICNews.

– Che Zarrina Sa’ari, “A Purification of Soul According to Sufis: A Study of al-Ghazali’s Theory,” dalam Jurnal AFKAR, Bil. 3, 2002, hlmn. 95-112.

– Asti Wulandari, “Nafs in Sufisme Pschology: Robert Frager’s Perspective,” dalam Khazanah: Jurnal Studi Islam dan Humaniora, Vol. XV, No. 1, 2017, hlmn. 23-34.

– Ilham Masykuri Hamdi, “Konsep Taswiyyah an-Nafs dalam Pengembangan Pribadi Manusia,” dalam Khazanah: Jurnal Studi Islam dan Humaniora, Vol. XV, No. 1, 2017, hlmn. 89-107.

– Faizatul Najihah Mohd. Azaman & Faudzinaim Badaruddin, “Nilai-Nilai Pembangunan Modal Insan Menurut al-Ghazali,” dalam UMRAN, International Journal of Islamic and Civilization Studies, UKM, Vol. 3, No. 1, 2016, hlmn. 11-27.